Source: http://spotidoc.com/doc/5172375/suomalaisten-keskim%C3%A4%C3%A4r%C3%A4inen-efektiivinen-annos-annoskakku..
Timestamp: 2018-08-15 05:55:34+00:00
Document Index: 23636321

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko\n', 'kko\n', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Suomalaisten keskimääräinen efektiivinen annos Annoskakku 2012
STUK-A259 / MAALISKUU 2014
Annoskakku 2012
Maarit Muikku, Ritva Bly, Päivi Kurttio, Juhani Lahtinen,
Maaret Lehtinen, Teemu Siiskonen, Tuukka Turtiainen,
Tuomas Valmari, Kaj Vesterbacka
STUK-A259/ MAALISKUU 2014
Osoite / Address • Laippatie 4, 00880 Helsinki
Postiosoite / Postal address • PL / P.O.Box 14, FI-00881 Helsinki, FINLAND
Puh. / Tel. +358 9 759 881 • Fax +358 9 759 88 500 • www.stuk.fi
STUKin raporttisarjoissa esitetyt johtopäätökset ovat tekijöiden johtopäätöksiä, eivätkä ne välttämättä edusta Säteilyturvakeskuksen virallista
ISBN 978-952-478-981-3 (pdf)
ISSN 2243-1888
STUK-A259
MUIKKU Maarit, BLY Ritva, KURTTIO Päivi, LAHTINEN Juhani, LEHTINEN
Maaret, SIISKONEN Teemu, TURTIAINEN Tuukka, VALMARI Tuomas,
VESTERBACKA Kaj. Suomalaisten keskimääräinen efektiivinen annos –
Annoskakku 2012. STUK-A259. Helsinki 2014, 54 s.
Avainsanat: efektiivinen annos, väestö, ionisoiva säteily
Suomalaiset altistuvat niin luonnollisista kuin keinotekoisista lähteistä peräisin
olevalle ionisoivalle säteilylle. Tässä raportissa päivitetään tiedot suomalaisten
vuosittain saamasta keskimääräisestä efektiivisestä annoksesta. Raportissa on
myös selvitetty, miten efektiivinen annos on arvioitu sekä ilmoitettu eri tekijöiden aiheuttamien annosten vaihteluvälit. Efektiivinen annos, joka ilmoitetaan yksikössä milliSievert (mSv), ei ole suoraan mitattava suure. Tekstissä on
mainittu muita mitattavia suureita sekä kuvattu, kuinka niiden avulla voidaan
laskea efektiivinen annos.
Vuonna 2012 suomalaisten saama keskimääräinen efektiivinen annos oli 3,2 mSv.
Noin puolet tästä säteilyannoksesta, 1,6 mSv on peräisin huoneilman radonista.
Annosmääritys perustuu suomalaisten asuntojen keskimääräiseen radonpitoisuuteen, joka vuosina 2006–2007 suoritetun otantatutkimuksen mukaan on
96 Bq/m3. Korkeimmat huoneilman radonin yksittäiselle ihmiselle aiheuttamat
annokset voivat nousta jopa muutamaan sataan millisievertiin vuodessa.
Noin kolmannes suomalaisten vuotuisesta efektiivisestä annoksesta, 1,1 mSv
aiheutuu luonnon taustasäteilystä. Kehoon joutuneet luonnolliset radioaktiiviset
aineet aiheuttavat tästä 0,32 mSv:n annoksen. Ulkoisesta taustasäteilystä aiheutuva annos tulee maaperästä sekä rakennusmateriaaleista ja on keskimäärin
0,45 mSv/v. Luonnon taustasäteilyyn kuuluu myös avaruudesta peräisin oleva
kosminen säteily, josta suomalaiset saavat noin 0,33 mSv:n annoksen vuodessa.
Säteilyn lääketieteellinen käyttö aiheuttaa suurimman keinotekoisista lähteistä
peräisin olevan annoksen. Isotooppitutkimuksista aiheutuva keskimääräinen
annos suomalaista kohti oli 0,03 mSv vuonna 2012. Arvio perustuu Säteilyturvakeskuksen (STUK) tekemään selvitykseen vuoden 2012 isotooppitutkimuksista Suomessa. Röntgentutkimuksista suomalaisille vuosittain aiheutuva efektiivinen annos on määritetty vuonna 2011. Tällöin keskimääräiseksi annokseksi
saatiin noin 0,45 mSv vuodessa.
Tšernobylin onnettomuutta seuranneesta laskeumasta aiheutuva keskimääräinen annos oli 0,02 mSv vuonna 2012 eli alle prosentti suomalaisten vuosittain saamasta efektiivisestä annoksesta. Suurin osa sekä ulkoisen että sisäisen
säteilyn annoksesta aiheutuu pitkäikäisestä radioaktiivisesta cesium-isotoopista,
Cs. Noin neljäsosa vuotuisesta annoksesta aiheutuu ruuan mukana nautitusta
Cs:sta ja loput ulkoisesta säteilystä. Nykyään korkeimmat 137Cs-aktiivisuudet
mitataan suurimman laskeuman alueella paljon luonnontuotteita (järvikala,
riista, metsämarjat, sienet) syövistä henkilöistä. Vuonna 2011 tapahtuneen
Fukushima Dai-ichin ydinvoimalaitosonnettomuuden aiheut­tama lisäys suomalaisten vuosittaiseen säteilyannokseen on merkityksettömän pieni.
3,2 mSv vuonna 2012
Ulkoinen säteily: maaperä ja
ravinnon ja hengitysilman kautta
Ydinasekokeet + Tšernobyl
Kuva 1. Suomalaisten vuonna 2012 saama keskimääräinen efektiivinen annos.
VESTERBACKA Kaj. The mean effective dose for Finns – Review 2012. STUKA259. Helsinki 2014, 54 pp.
Key words: effective dose, population, ionising radiation
The Finnish population is exposed to ionising radiation from a number of sources,
both natural and man-made. In this report, the updated mean annual effective
dose for Finnish people is presented together with the methods used in the dose
assessment. The minimum and maximum values of the doses from different
sources of ionising radiation are also reported. The effective dose expressed in
millisieverts (mSv) cannot be measured directly. In this summary report other
measurable quantities have been reported as well as methods for converting
them into millisieverts.
In 2012, the mean effective dose for a Finn was 3.2 mSv. Half of the dose, 1.6 mSv,
is attributable to indoor radon exposure. The dose from indoor radon is estimated
using the mean radon concentration in Finnish dwellings (96 Bq/m3) determined
in a random sample study in 2006–2007. Individual annual doses from radon
may reach a few hundred millisieverts.
Roughly one third of the annual effective dose, 1.1 mSv, is caused by natural
background radiation. The internal dose from ingestion and inha­lation of terrestrial radionuclides is 0.32 mSv. The estimated annual effective dose attributable
to external radiation from soil and construction materials is 0.45 mSv. Cosmic
radiation also contributes to the natural background radiation and causes annually an effective dose of 0.33 mSv in Finland.
Medical uses of radiation account for the largest man-made contribution to the
overall total. The estimated mean dose to a Finn from diagnostic nuclear medicine procedures was 0.03 mSv. The new estimation is based on the study of the
usage of diagnostic nuclear medicine in Finland done by the Radiation and
Nuclear Safety Authority in 2012. The mean annual effective dose from medical
x-rays has been determined in 2011. The result of the review was 0.45 mSv/y.
The mean annual dose from the Chernobyl fallout was estimated to be 0.02 mSv
in 2012. This is less than one percent of the total annual dose for a Finn. Most of
both external and internal dose is due to the long-lived radionuclide, 137Cs. About
one fourth of the dose is caused by ingested 137Cs and the rest by external radiation. The highest 137Cs contents were measured from Finns who consume abundantly foodstuffs of wild origin (fresh water fish, game, forest berries, mushroom)
in the areas with the highest 137Cs fallout. The effective dose to Finnish population from the Fukushima Dai-ichi nuclear power plant accident that occurred
in Japan in 2011 is negligible.
3,2 mSv in 2012
External exposure from soil
from natural radionuclides
and Chernobyl accident
Figure 1. The mean annual effective dose for Finnish people in 2012.
TIIVISTELMÄ3
LUONNON RADIOAKTIIVISET AINEET 2.1 Sisäilman radon
2.2 Ulkoinen taustasäteily
2.2.1 Maaperän ja rakennusmateriaalien radioaktiiviset
2.2.2 Kosminen säteily
2.3 Sisäinen säteilyaltistus – luonnonnuklidit
SÄTEILYN LÄÄKETIETEELLINEN KÄYTTÖ TUTKIMUKSISSA
JA TOIMENPITEISSÄ
3.1Isotooppitutkimukset
3.2Röntgentutkimukset
KEINOTEKOISET NUKLIDIT – TŠERNOBYL, FUKUSHIMA JA
YDINASEKOKEET 33
4.1 Tšernobylin onnettomuuden aiheuttama ulkoisen säteilyn
annos34
4.2 Tšernobylin onnettomuuden aiheuttama sisäisen säteilyn
annos35
MUITA SUOMALAISTEN SÄTEILYANNOKSEEN
6JOHTOPÄÄTÖKSET
7KIRJALLISUUSVIITTEET
Annosmäärityksessä käytettävät suureet ja termit
Tšernobylin onnettomuudesta suomalaisille aiheutuneet
vuosittaiset keskimääräiset annokset vuosina 1986–2012
Ihminen altistuu elämänsä aikana sekä luonnollisista että keinotekoisista
lähteistä peräisin olevalle ionisoivalle säteilylle. Tätä altistumista kuvataan efektiivisen annoksen kertymällä, joka samalla kuvaa ionisoivan säteilyn ihmisen
terveydelle aiheuttamaa haittaa. Eräs tällainen ionisoivan säteilyn aiheuttama
haitta on syöpä, jonka riski nykykäsityksen mukaan kasvaa lineaarisesti säteilyannoksen kasvaessa. Suomalaisten vuosittain saama keskimääräinen efektiivinen annos eli tässä raportissa kasattu annoskakku auttaa suhteuttamaan
ionisoivan säteilyn terveyshaittoja muiden tekijöiden aiheuttamiin haittoihin.
Annoskakun avulla voidaan vertailla säteilyaltistuksen eri lähteitä ja niiden
merkitystä. Kansallinen arvio vuosittaisesta säteilyaltistuksesta on tarpeellinen,
jotta suomalaiset erityspiirteet tulee huomioitua asianmukaisesti. Säteilyannoksesta voidaan karkeasti arvioida altistumisen aiheuttamaa terveysriskiä, jolloin
säteilyaltistumisen seurauksia voidaan mm. verrata muiden ympäristön altisteiden aiheuttamiin terveysriskeihin. Säteilyaltistumisen syyosuutta erityyppisissä syövissä on myös mahdollista arvioida. Näiden tietojen perusteella voidaan
priorisoida vastatoimenpiteitä tai torjuntatoimia.
Suurin osa suomalaisten vuosittain saamasta efektiivisestä annoksesta aiheutuu luonnossa olevista radionuklideista. Ne voidaan jakaa neljään
ryhmään: kosminen säteily, maaperän nuklideista aiheutuva gammasäteily sekä
ihmisen nielemät (ruoka, juomavesi) tai hengittämät luonnonnuklidit. Näistä
kahta ensimmäistä voidaan pitää taustasäteilynä, sillä niiden aiheuttama
annos on pysynyt vakiona vuosikymmeniä eikä saadun säteilyannoksen suuruuteen voi juuri vaikuttaa. Hengitettyjen tai nieltyjen luonnonnuklidien aiheuttamaan annokseen sen sijaan voidaan vaikuttaa. Tästä huolimatta sisäilman
radon ai­heuttaa Suomessa ylivoimaisesti suurimman säteilyaltistuksen, joka
on peräisin luonnonnuklideista.
Ihmisen toiminnoissa syntyviä tai käytettäviä radioaktiivisia aineita
kutsutaan keinotekoisiksi radioaktiivisiksi aineiksi riippumatta siitä, ovatko ne
alun perin olleet luonnon radionuklideja vai ydinreaktion tai muun toiminnan
avulla syntyneitä. Keinotekoisia radioaktiivisia aineita on vapautunut ympäristöön ja pieniä määriä niitä vapautuu edelleenkin. Suomalaisten kannalta
keinotekoisista säteilyn lähteistä – säteilyn lääketieteellinen käyttö pois lukien
– eniten säteilyaltistusta ovat aiheuttaneet ydinasekokeet 1950–60-luvulla sekä
vuonna 1986 tapahtunut Tšernobylin onnettomuus.
Radioaktiivisia aineita ja ionisoivaa säteilyä käytetään myös hyväksi
lääketieteessä sekä diagnostisissa tutkimuksissa ja toimenpiteissä että sädehoidoissa. Tutkimuksissa käytetään röntgensäteilyä tai muuta ulkoista säteilyä
sekä sisäisesti annettavia radioaktiivisia aineita. Sädehoidossa käytetään
ulkoisia säteilylähteitä, suljettuja sisäisiä lähteitä tai radioaktiivisia lääkevalmisteita. Sädehoidoista aiheutuvaa altistusta ei ole tässä raportissa huomioitu.
Käytettäessä säteilyä lääketieteessä ihminen altistetaan säteilylle, koska hänen
katsotaan hyötyvän siitä terveydellisesti.
Huoneilman radonista aiheutuvan annoksen määritys perustuu vuosina 2006–
2007 tehtyyn väestöotantaan pohjautuvaan tutkimukseen (Mäkeläinen et al.
2009). Tutkimuksessa oli mukana 2 866 asuntoa, joista 2 267 oli pientaloja (rivija omakotitaloja) ja 599 kerrostaloja. Radonpitoisuus vuoden aikana selvitettiin
kahdella puolen vuoden mittauksella. Mittaukset tehtiin STUKin alfajälkimenetelmään perustuvalla radonmittauspurkilla (Reisbacka 2011).
Vuoden 2006 tilastojen mukaan Suomessa oli noin 2 420 000 asuntoa, joista
1 350 000 oli pientaloasuntoja ja 1 070 000 kerrostaloasuntoa. Vaikka kerrostaloasuntojen määrä on 44 % kaikista asunnoista, väestöstä asuu kerrostaloissa
vain noin kolmannes. Tilanne ei ole oleellisesti muuttunut otannan suoritusajankohdan jälkeen.
Kesä- ja talvimittauksista laskettiin kunkin asunnon radonpitoisuuden
vuosikeskiarvo painottamalla mittausaikojen pituudella. Maakuntakohtaisia
ja valtakunnallisia tuloksia laskettaessa tuloksia painotettiin kerrostaloissa ja
pientaloissa asuvan väestön määrillä. Kaikkien pientaloissa tehtyjen mittausten
väestömäärillä painotettu keskiarvo oli 121 Bq/m3 ja kerrostaloissa tehtyjen
49 Bq/m3 (Taulukko 1). Huoneilman radonpitoisuuden asukaskohtaiseksi keskiarvoksi saatiin 96 Bq/m3. Sosiaali- ja terveysministeriön asetuksen 944/92
mukaisesti huoneilman radonpitoisuuden ei tulisi ylittää arvoa 400 Bq/m3. Uusi
asunto tulee suunnitella ja rakentaa siten, että radonpitoisuus ei ylittäisi arvoa
200 Bq/m3. Tulosten perusteella 4 %:ssa pientaloista radonpitoisuus ylitti
400 Bq/m3 ja 15 %:ssa 200 Bq/m3 (Taulukko 2).
Kuva 2 esittää STUKin radonmittauspurkeilla vuosina 1980–2012 mitattujen 113 000 pientaloasunnon radonpitoisuuden keskiarvoja Suomen kunnissa.
Aineisto ei ole täysin edustava ja yliarvioi kuntakeskiarvoa siellä, missä
mit­taukset ovat keskittyneet korkeimman radonpitoisuuden alueille. Paikallista radonalttiutta lisäävät maaperän korkea uraanipitoisuus sekä maaperän
läpäisevyys. Edustavampaan otantatutkimukseen perustuvat maakuntakohtaiset radonpitoisuuden keskiarvot ovat taulukossa 3.
Arvioitaessa sisäilman radonin suomalaisille vuosittain aiheuttamaa efektiivistä annosta käytettiin raportissa ICRP-65 olevaa kerrointa 3,88 mSv/WLM
(WLM=working level month) (ICRP 65). Tämä vastaa 2,43 · 10-6 mSv suuruista
annosta oleskeltaessa yhden tunnin ajan 1 Bq/m3 radonpitoisuudessa. Tässä on
oletettu radonin hajoamistuotteiden ja radonin pitoisuuksien välistä suhdetta
kuvaavan tasapainosuhteen olevan 0,4. Kansainvälisen säteilysuojelutoimikunnan, ICRP:n (International Commission on Radiological Protection) käyttämä annoskerroin perustuu epidemiologisiin tutkimuksiin, joiden antamaa
riskiä on käytetty hyväksi annosta arvioitaessa. Kun kotona oleskelun ajaksi
oletettiin 7 000 h/vuosi, saatiin keskimääräiseksi vuosittaiseksi efektiiviseksi
annokseksi
96 Bq/m3 · 2,43 · 10-6 mSv/(hBq/m3) · 7 000 h/v = 1,63 mSv/v
Kuva 3 ja taulukot 1–2 esittävät eri asuntotyypeissä saatavaa efektiivistä
annosta sekä annokset 0,5, 1 ja 10 mSv ylittävän väestömäärän osuutta. Suurin
STUKin radonmittausten perusteella arvioitu annos on 340 mSv/v. Kyseessä on
harjulle rakennettu talo, missä talvella mitattiin 39 000 Bq/m3 radonpitoisuus
(arvioitu vuosikeskiarvo 20 000 Bq/m3).
Mäkeläinen et al. (2005) määrittivät suomalaisten työpaikkojen radonpitoisuuden keskiarvoksi 30 Bq/m3. Saman tutkimuksen mukaan suomalaiset viettävät työpaikalla tai koulussa keskimäärin 11 % ajastaan (960 tuntia vuodessa).
Työpaikoilla efektiivisen annoksen laskennassa käytettävä kerroin on 5,06 mSv/
WLM (ICRP 65). Se vastaa 3,17 · 10-6 mSv suuruista annosta oleskeltaessa yhden
tunnin ajan 1 Bq/m3 radonpitoisuudessa. Edellä mainittujen tietojen avulla
arvioitu keskimääräinen vuosittainen efektiivinen annos työpaikan tai koulun
sisäilman radonin takia on koko väestölle 0,09 mSv. Työpaikoilla tai koulussa
tapahtuvaa altistusta ei ole otettu huomioon annoskakussa.
Kuva 2. Pientaloasuntojen radonpitoisuuden keskiarvo Suomen kunnissa. Aineisto
käsittää STUKin radonpurkeilla vuosina 1980–2012 mitatut 113 000 asuntoa.
Kerrostaloasukkaat
<0.5 1.0
mSv vuodessa
6.0 >6.0
Kuva 3. Sisäilman radonin aiheuttaman annoksen jakauma pien- ja kerrostaloissa
asuvalle väestölle. 1 mSv vuodessa vastaa asunnon sisäilman radonpitoisuutta 59 Bq/m3.
Taulukko 1. Väestöpainotettu radonpitoisuus suomalaisissa asunnoissa (Mäkeläinen
Radonpitoisuus (Bq/m3)
Radonpitoisuutta vastaava
vuosiannos (mSv)
Taulukko 2. Radonpitoisuuksien 200, 400 ja 800 Bq/m3, sekä efektiivisten annosten 0,5,
1,0 ja 10 mSv/v ylittävien asukkaiden osuudet Suomessa vuonna 2006 (Mäkeläinen et
> 29 Bq/m3 (> 0,5 mSv)
> 59 Bq/m3 (> 1,0 mSv)
> 200 Bq/m3 (> 3,4 mSv)
> 400 Bq/m3 (> 6,8 mSv)
> 588 Bq/m3 (> 10 mSv)
> 800 Bq/m3 (> 13,6 mSv)
Taulukko 3. Sisäilman radonpitoisuus pien- ja kerrostaloasunnoissa Suomen maakunnissa
(Mäkeläinen et al. 2009).
Itä-Uusimaa *)
keskiarvo (Bq/m3)
Liitettiin Uudenmaan maakuntaan 1.1.2011.
Ulkoinen taustasäteily
Ihmiseen kohdistuu jatkuvasti ulkoista ionisoivaa säteilyä, jonka lähteinä ovat
maaperässä ja rakennusmateriaaleissa olevat radioaktiiviset aineet tai joka
on peräisin avaruudesta. Ulkoisen säteilyn kannalta ympäristössä esiintyvät
luonnollista alkuperää olevat radionuklidit voidaan jakaa kahteen ryhmään:
1. Maaperän alkuperäiset eli primordiaaliset radionuklidit. Niiden puoliintumisaika on niin pitkä, että ne ja niiden radioaktiiviset tytärnuklidit ovat
edelleen havaittavissa.
2. Kosmisen säteilyn kautta syntyvät radionuklidit. Nämä eivät vaikuta merkittävästi ulkoiseen säteilyyn maan pinnalla.
Maaperän ja rakennusmateriaalien radioaktiiviset aineet
Tässä kohdassa tarkastellaan maaperän ja rakennusmateriaalien sisältämien
radioaktiivisten aineiden aiheuttamaa ulkoista taustasäteilyä. Avaruussäteilyä
on käsitelty kohdassa 2.2.2.
Tärkeimmät luonnon ulkoisen säteilyn lähteet ovat alkuperäisnuklidit
K, Th ja 238U, joita esiintyy kaikissa maalajeissa. Näiden kolmen nuklidin
puoliintumisajat ovat miljardeja vuosia, minkä vuoksi niitä on vielä jäljellä
näinkin kauan maapallon syntymisen jälkeen. Uraanilla ja toriumilla on useita
säteilyä lähettäviä tytärnuklideja, koska ne hajoavat usean vaiheen kautta stabiileiksi alkuaineiksi. 238U-sarjan tärkeimpien isotooppien joukossa on kuitenkin
vain kaksi merkittävää ulkoista altistusta aiheuttavaa säteilijää, 214Bi ja 214Pb.
Maaperän sisältämiä radioaktiivisia aineita esiintyy luonnollisesti myös erilaisissa rakennusmateriaaleissa.
Luonnon taustasäteily voi vaihdella paikallisesti melkoisesti, mutta vaihtelua esiintyy myös ajallisesti. Selvästi havaittava vuodenaikaisvaihtelu on
pääosin seurausta maanpintaa talvisin peittävän veden, lumen ja jään maaperästä tulevaa säteilyä vaimentavasta vaikutuksesta (Kuva 4). Ulkoisen säteilyn
voimakkuuteen vaikuttaa myös vähäisessä määrin radonin hajoamistuotteiden
aktiivisuuspitoisuuden vaihtelu maaperässä ja ilmassa. Myös sateet voivat
aiheut­taa voimakkaan muutoksen ulkoisen säteilyn annosnopeuteen, sillä sade
huuhtoo radonin hajoamistuotteita maan pinnalle. Sateen aiheuttamat lyhytaikaiset vaihtelut ovat yleensä suuruudeltaan alle 0,1 mSv/h.
Kuva 4. Annosnopeus Kotkan säteilymittausasemalla vuonna 2012.
Luonnon taustasäteily sisätiloissa
Huoneilman radonista aiheutuvan vuosittaisen annoksen määrityksen yhteydessä 1990–1991 selvitettiin myös ulkoisen säteilyn annosnopeus 350 asunnossa
(Arvela et al. 1995). Tutkimukseen osallistuneet asunnot poimittiin satunnaisesti radontutkimukseen osallistuneiden asuntojen joukosta. Puoli vuotta kestäneet mittaukset tehtiin TLD-dosimetrien avulla. TLD-dosimetri oli kiinnitetty
radonmittauspurkkiin, joka sijaitsi olo- tai makuuhuoneessa.
Keskeiset tulokset on esitetty taulukossa 4. Tehtyjä mittauksia ja laskennallisia oletuksia on selostettu tarkasti erillisessä julkaisussa (Arvela et al.
1995) sekä koosteenomaisesti edellisessä annoskakkuraportissa STUK-A211
(Muikku et al. 2005).
Arvioitaessa ulkoisen taustasäteilyn aiheuttamaa vuosittaista annosta
sisätiloissa on oletettu, että ihmiset viettävät 80 % ajastaan sisällä. Tällöin
väestöpainotettu keskimääräinen vuosittainen (vuodessa on 8760 tuntia) efektiivinen annos sisällä on 0,36 mSv.
Vanhan läänijaon (vuonna 1993) mukaiset keskiarvot on esitetty osana
taulukkoa 5.
Taulukko 4. Ulkoisen säteilyn kartoitus asunnoissa ja ulkona (Arvela et al. 1995, Muikku
Taulukon lukuarvoista on vähennetty kosmisen säteilyn ja Tšernobyl-laskeuman
aiheuttama osuus. Lisäksi alkuperäiset absorptioannosnopeutena ilmassa esitetyt
annosnopeusarvot (nGy/h) on tässä muutettu karkeasti efektiivisiksi annosnopeuksiksi
(nSv/h) kertomalla ne tekijällä 0,7 (UNSCEAR 1993) ja pyöristämällä ne kahteen
merkitsevään numeroon.
Annosnopeus pientaloissa
Annosnopeus kerrostaloissa
Annosnopeuden keskiarvo
kunnissa (vuoden
1993 kuntajako)
Annosnopeus lääneissä
(vuoden 1993 läänijako)*)
Annosnopeuden
havaintoväli (nSv/h)
keskiarvo (nSv/h)
51 (väestöpainotettu)
50 (väestöpainotettu)
Ahvenanmaa, Uusimaa länsi, Uusimaa itä + Kymi länsi, Turku–Pori, Kymi,
Häme, Mikkeli, Keski-Suomi, Kuopio, Pohjois-Karjala, Vaasa, Oulu, Lappi.
Luonnon taustasäteily ulkona
Taustasäteilyn annosnopeuden määritys ulkona perustuu ajoneuvoon sijoitetulla
ionisaatiokammiolla vuosina 1978–1982 (siis ennen Tšernobylin onnettomuutta)
tehtyihin mittauksiin (Lemmelä 1984) sekä tulosten myöhempään analysointiin
(Arvela et al. 1995, kooste raportissa Muikku et al. 2005). Läänikohtaiset, tässä
raportissa efektiivisiksi annosnopeuksiksi muutetut arvot vaihtelivat välillä
38–69 nSv/h koko maan keskiarvon ollessa 50 nSv/h (Taulukko 4).
Kun ihmisen oletetaan oleskelevan ulkona 20 % ajasta, vuosittainen efektiivinen annos on 0,09 mSv.
Ulkoisen taustasäteilyn aiheuttama kokonaisaltistus
Kun otetaan huomioon sekä ulkona että sisätiloissa oleskelu, ulkoisen taustasäteilyn aiheuttamaksi vuosittaiseksi keskimääräiseksi efektiiviseksi annokseksi saadaan 0,45 mSv.
Taulukko 5 esittää vanhan läänijaon mukaiset luonnon taustasäteilyn
keskiarvoannosnopeudet sisällä ja ulkona sekä oleskeluajoilla painotetut
kokonaisannokset vuonna 1991. Lisäksi taulukossa on ilmoitettu Tšernobyllaskeuman aiheuttama annosnopeus ulkona.
Taulukko 5. Ulkoisen taustasäteilyn aiheuttamat annosnopeudet ja annokset sisällä ja
ulkoympäristössä Suomen lääneissä (vanha vuoden 1993 läänijako) sekä Tšernobyllaskeuman aiheuttama annosnopeus ulkona vuonna 1991 (Arvela et al. 1995, Muikku
Taulukon sisätiloja ja ulkona oleskelua edustavista arvoista on vähennetty kosmisen
säteilyn ja Tšernobyl-laskeuman aiheuttama osuus. Kosminen säteily on vähennetty
myös Tšernobyl-laskeuman aiheuttamista annosnopeuksista. Lisäksi alun perin
absorptioannosnopeuksina ilmassa ilmoitetut annosnopeudet on tässä muutettu
efektiivisiksi annosnopeuksiksi kertomalla ne tekijällä 0,7 (UNSCEAR 1993) ja
pyöristämällä sitten kahteen merkitsevään numeroon.
(vanha vuoden
läänijako)
Ulkona*)
Oleskeluajoilla
1991 (nSv/h)
Kymen länsi
Turku–Pori
Kymen itä
Uusimaa, länsi
Uusimaa, itä +
Vuonna 2012 nämä annosnopeudet olivat arvioiden mukaan noin 60 % pienempiä.
Ahvenanmaan arvot sisällä on saatu skaalaamalla annosnopeudesta ulkona (Arvela 1995).
Maan magneettikenttä ja ilmakehä suojaavat maapallon elollisia olentoja
avaruudesta tulevalta hiukkassäteilyltä. Siitä huolimatta kosmiselle säteilylle
altistutaan niin maanpinnalla kuin lentokoneissakin. Altistuksen aihe­uttaa
kosmisen säteilyn ilmakehässä tuottama sekundäärisäteily.
Ihmisille aiheutuu kosmisesta säteilystä maailmassa keskimäärin
0,38 mSv:n suuruinen efektiivinen annos vuodessa (UNSCEAR 2008, taulukko
5, sivu 328). Annoksen suuruuteen vaikuttavat auringon aktiivisuus ja asuin­
paikan sijainti (lähinnä leveyspiiri ja korkeus merenpinnasta) sekä asuinrakennuksista saatava suoja.
Suomi sijaitsee leveyspiirien 60º ja 70º välissä ja suurin osa väestöä
asuu likimain merenpinnan tasolla. Ihmiset viettävät keskimäärin 80 % ajas19
taan sisällä, minkä vuoksi vuosiannosta laskettaessa on otettava huomioon
myös asuinrakennusten rakenteiden säteilyä vaimentava vaikutus. Vaikutus
huo­mioidaan sisällä vietetyn ajan ja ns. suojauskertoimen avulla. Keskimää­
räinen suojauskerroin on 0,8 (UNSCEAR 2008) eli asuntojen rakenteet vaimen­
tavat kosmisen säteilyn annosnopeuden sisätiloissa keskimäärin 80 %:iin ulkona
mitatusta kosmisen säteilyn annosnopeudesta.
Kosmisesta säteilystä aiheutuvaa ulkoista säteilyaltistusta arvioitaessa
on erikseen huomioitava harvaan ionisoivien varauksisten hiukkasten (lähinnä
elektronien ja myonien) ja foto­nien sekä tiheään ionisoivan säteilyn (protonit
ja raskaat ionit, sisältäen neutronisäteilyn synnyttämät sekundäärihiukkaset)
Kosmisen säteilyn harvaan ionisoiva komponentti aiheut­
32 nSv efektiivisen annoksen tunnissa (UNSCEAR 2008, taulukko
4, sivu 328). Kun rakennuksen suojauskerroin on 0,8 ja sisätiloissa vietetyn ajan osuus 80 % ja ulkona vietetyn ajan osuus
20 %, voidaan laskea harvaan ionisoivan komponentin ja fotonien aiheuttama
efektiivinen annos vuodessa:
32 nSv/h · 8760 h/v · 0,8 · 0,8 = 0,179 mSv/v sisätiloissa
32 nSv/h · 8760 h/v · 0,2 = 0,056 mSv/v ulkona
Kosmisen säteilyn tiheään ionisoiva komponentti (neutronisäteily) aiheuttaa
10,9 nSv efektiivisen annoksen tunnissa (UNSCEAR 2008, taulukko 4, sivu
328). Kun rakennuksen suojauskerroin on 0,8 ja sisä­tiloissa vietetyn ajan osuus
80 % ja ulkona vietetyn ajan osuus 20 %, voidaan laskea neutronien aiheuttama
10,9 nSv/h · 8760 h/v · 0,8 · 0,8 = 0,061 mSv/v sisätiloissa
10,9 nSv/h · 8760 h/v · 0,2 = 0,019 mSv/v ulkona
Sekundäärisäteilyn lisäksi kosmisen säteilyn aiheuttamat vuorovaikutukset
ilmakehässä saavat aikaan kosmogeenisia radionuklideja, kuten esimerkiksi
hiili-14. Ihmiselle näistä radionuklideista aiheutuu hyvin vähän säteilyaltis­
tusta, noin 0,012 mSv vuodessa. (UNSCEAR 2008)
Harvaan ionisoivien varauksisten hiukkasten, fotonien, tiheään ioni­soivan
säteilyn sekä kosmogeenisten radionuklidien aiheuttama keski­määräinen efektiivinen annos vuodessa on:
(0,179 + 0,056 + 0,061 + 0,019 + 0,012) mSv/v = 0,327 mSv/v
Näin laskettuna suomalaisille aiheutuu kosmisesta säteilystä keskimäärin
0,33 mSv:n suuruinen efektiivinen annos vuodessa.
Matkustajakoneiden lentokorkeudella kosmisen säteilyn annosnopeus on monikymmenkertainen maanpinnan tasoon nähden. Useimmat lentomatkustajat
altistuvat kosmiselle säteilylle vain satun­naisesti ja lyhyitä aikoja kerrallaan,
jolloin lisäys tavan­omaiseen säteilyaltistukseen vuositasolla on vähäistä. Sen
sijaan lentohenkilöstön altistus­ajat ovat pidempiä, jopa 800 tuntia vuodessa.
Kosmisesta säteilystä lennon aikana aiheutuva annos riippuu lentoajasta,
-korkeudesta ja -reitistä sekä kääntäen verrannollisesti auringon aktiivisuu­
desta. Lentokoneen rakenteet eivät juurikaan vaimenna kosmista säteilyä.
Mitä korkeammalla ja mitä kauempana päiväntasaajasta lennetään, sitä
suurempi on kosmisen säteilyn annosnopeus. Mannerten väliset lennot lennetään n. 9–12 km:n korkeudessa. Kun lennetään leveyspiirillä 50º (vastaa lentoa
Pohjois-Euroopan ja Pohjois-Amerikan välillä), on annosnopeus yleensä n. 4–
8 µSv/h. Lennettäessä lähempänä päiväntasaajaa on annosnopeus n. 4 µSv/h.
Lyhyemmät lennot lennetään n. 7,5–10 km korkeudessa, jolloin annosnopeus
on tyypillisesti noin 3 µSv/h. (UNSCEAR 2008)
Taulukko 6. Lennon aikana aiheutunut efektiivinen annos eräillä lentoreiteillä auringon
aktiivisuuden ollessa pienimmillään. Efektiivinen annos on laskettu ohjel­mallisesti. (EC
Radiation Protection 88, 1997)
Tukholma–Wien
Tukholma–Tokio
Bryssel–Singapore
Amsterdam–Vancouver
Efektiivinen annos (µSv)
Auringonpurkaus voi lyhytaikaisesti nostaa annosnopeutta lentokoneessa.
Purkausten aiheuttama lisäys kosmisen säteilyn annosnopeuteen on pitkällä
aikavälillä arvioitu olevan muutaman prosentin luokkaa tyypillisillä lentokorkeuksilla.
Suomalaisille lentomatkustajille aiheutuvaa vuotuista keskimääräistä
säteilyaltistusta ei ole arvioitu. Englannissa tehdyn tutkimuksen mukaan
englantilaisille aiheutuu vuodessa keskimäärin 0,03 mSv:n efektiivinen annos
lentomatkailusta (UNSCEAR 2008). Tätä ei voida suoraan käyttää arviona
muiden maiden väestön altistuksesta, mutta se antaa kuvan suuruusluokasta.
Sisäinen säteilyaltistus – luonnonnuklidit
Ihmiset saavat elimistöönsä luonnon radioaktiivisia aineita ruuan, juomaveden
ja hengityksen kautta. Merkittävimmän sisäisen säteilyn annoksen aiheuttaa
hengitysilmassa esiintyvä radon, joka aiheuttaa maapallon väestölle keskimäärin
1,15 mSv:n vuotuisen efektiivisen annoksen (hengitysilman radonia käsitellään
erikseen kohdassa 2.1). Hengitysilman välityksellä saatu vuosiannos 238U ja
Th -sarjojen pitkäikäisistä radionuklideista arvioidaan olevan noin 0,006 mSv.
Ruuan ja juomaveden kautta saadut luonnon radioaktiiviset aineet aiheuttavat
maapallon väestölle vuodessa keskimäärin 0,29 mSv:n efektiivisen annoksen,
josta 0,17 mSv aiheutuu 40K:stä ja 0,12 mSv 238U ja 232Th-sarjojen radionuklideista. (UNSCEAR 2008)
Suomalaisille aiheutuu ruuan ja juomaveden kautta saaduista 238U ja
Th -sarjojen radionuklideista 0,15 mSv:n vuotuinen efektiivinen annos. Elintarvikkeista aiheutuu noin 0,10 mSv:n vuotuinen annos ja juomavedestä noin
0,05 mSv/v. Kun näihin arvoihin lisätään 40K:stä aiheutuva annos, 0,17 mSv/v,
saadaan luonnon nuklidien aiheuttamaksi sisäisen säteilyn annokseksi keskimäärin 0,32 mSv vuodessa.
Suomessa käytetään yleisesti talousvetenä pohjavettä, joka sisältää pintavettä enemmän luonnon radionuklideja. Siksi talousveden osuus on syytä tutkia
erikseen suomalaisten säteilyannosta arvioidessa. Arvioiden taustaa on selvitetty tarkemmin seuraavissa kappaleissa.
Aikuisen (ikä ≥ 15 vuotta) painosta on noin 0,18 % kaliumia, josta radioaktiivisen isotoopin 40K osuus on 1,17 · 10–4. Isotoopin 40K ominaisaktiivisuus on
2,65 · 108 Bq/kg ja annoskerroin 3 (mSv/v)/(Bq/kg) (NCRP, 1987). Noin 70-kiloisessa ihmisessä 40K:tä on 14,7 mg ja se aiheuttaa vuosittain noin 0,17 mSv:n
sisäisen säteilyn annoksen. Lapsissa (ikä < 15 vuotta) kaliumia on enemmän, noin
0,2 % painosta ja siitä aiheutuu vuosittain noin 0,185 mSv:n annos (UNSCEAR
2008). Kaliumin saanti on tasapainossa sen erittymisen kanssa, joten ravinnon
tai juomaveden kaliumpitoisuudella ei ole vaikutusta annokseen.
Uraani- ja toriumsarjan nuklidit elintarvikkeissa
Elintarvikkeissa on aina pieniä määriä luonnon radioaktiivisia aineita. Niitä
kulkeutuu kasveihin maaperästä samalla kun kasvi ottaa ravinteita juuristol-
laan. 238U -sarjan isotooppeja 210Pb ja 210Po, jotka ovat radonin pitkäikäisiä hajoamistuotteita, deponoituu myös suoraan esim. lehtivihannesten pinnoille ilmasta.
Lannoitteissa esiintyy luonnon radioaktiivisia aineita, jotka voivat hieman lisätä
kasvien luonnonnuklidipitoisuutta. Tuotantoeläinten lihaan ja kananmuniin
luonnon radioaktiiviset aineet siirtyvät eläinten käyttämän rehun, ravinnelisien ja juomaveden mukana.
Suomessa syötävien elintarvikkeiden sisältämistä luonnon radioaktiivisista aineista tietoa on lähinnä poron ja riistan osalta, mutta tietoa on vain
vähän yleisesti käytetyistä elintarvikkeista. Aiemmat annosarviot ovat pohjautuneet UNSCEARin raportoimiin elintarvikkeiden maailmanlaajuisiin referenssipitoisuuksiin sekä suomalaisiin kulutustilastoihin (Myllymaa 2003). Vuonna
2010 valmistui tutkimus kotimaisen viljan sisältämistä luonnon radioaktiivisista aineista. Mitatut pitoisuudet poikkesivat jonkin verran UNSCEARin referenssipitoisuuksista (Turtiainen ja Kostiainen 2013). Marjojen ja sienien sisältämistä luonnon radioaktiivisista aineista on olemassa niin ikään uutta tietoa
(Vaaramaa et al. 2009, Turtiainen et al. 2014).
Terveyden- ja hyvinvoinnin laitos (entinen Kansanterveyslaitos) on
seurannut suomalaisten ruuan käyttöä vuodesta 1982 lähtien Finravinto-tutkimuksilla. Viimeisin tutkimus julkaistiin 2008, ja sen perusteella merkittävimmät
raaka-aineet ruokavaliossa ovat kasvikset (140 g/vrk), peruna (100 g/vrk), viljat
(160 g/vrk), liha (130 g/vrk), maito (460 g/vrk), juomat (1 700 g/vrk) sekä alkoholijuomat (130 g/vrk) (Paturi ym. 2008).
Finravinto 2007 -tutkimuksen, STUKin omien elintarviketutkimusten
sekä UNSCEARin referenssipitoisuuksien perusteella 238U ja 232Th -sarjojen
radionuklidit ruuassa aiheuttavat suomalaisille keskimäärin 0,1 mSv:n efektiivisen annoksen vuodessa. Merkittävin radioaktiivinen aine on 210Po, jonka osuus
annoksesta on noin 60 % (Kuva 5). Loppuosuus annoksesta koostuu lähinnä
isotoopeista 210Pb (20 %), 228Ra (12 %) ja 226Ra (7 %).
Merkittävimmät elintarvikeryhmät annoksen kannalta ovat kala, viljat
sekä hedelmät ja marjat (Kuva 6). Suurin osa arviossa käytetyistä pitoisuuksista perustuu UNSCEAR 2000:ssa esitettyihin referenssipitoisuuksiin, joten
STUK jatkaa eri elintarvikeryhmien luonnon radioaktiivisuuspitoisuuksien
selvittämistä tulevina vuosina.
Kuva 5. Eri isotooppien osuudet
saadusta sisäisestä annoksesta.
Th-sarjojen aiheuttamasta, ruuan kautta
Palkokasvit, pähkinät
Kuva 6. Eri ruoka-aineryhmien osuudet 238U ja 232Th-sarjojen aiheuttamasta, ruuan kautta
Oman erityisryhmän muodostavat Lapin poronhoitajat, jotka saavat poronlihan
ja sisäelinten mukana huomattavasti enemmän radonin tytärnuklideja 210Po ja
Pb kuin keskimääräinen suomalainen. Poronhoitajien keskimääräisestä ruokavaliosta laskien 210Po:n päiväsaanto oli Solatie ym. (2005) tutkimuksen mukaan
luokkaa 1,6 Bq. 210Pb:n päiväsaanto oli Kaurasen ja Miettisen (1969) tutkimuksen
mukaan 0,32 Bq. Polonium-210:n saanto on yli kymmenkertainen verrattuna
UNSCEAR 2000:n ilmoittamaan keskimääräiseen saantoon. UNSCEAR 2000:n
mukaan 210Po:a ja 210Pb:ä saadaan normaalista ruokavaliosta keskimäärin 0,13
ja 0,08 Bq päivässä.
Uraani- ja toriumsarjan nuklidit talousvedessä
Talousvedessä on aina pieni määrä luonnon radioaktiivisia aineita, jotka ovat
liuenneet siihen maa- ja kallioperän mineraaleista. Pohjavesi on huomattavasti
kauemmin kosketuksissa maa- ja kallioperän kanssa kuin pintavesi, joten sen
mineraali- ja siten myös radionuklidipitoisuudet ovat suurempia kuin pintaveden. Kalliopohjavesi on tyypillisesti hyvin vanhaa ja siksi siinä voi esiintyä
radionuklideja pitoisuuksina, jotka ylittävät terveysperusteiset enimmäisarvot.
Vesilaitosten jakamasta vedestä noin 65 % on pohjavettä tai tekopohjavettä ja muu on pintavettä. Vesilaitokset käyttävät vain harvoin kalliopohjavettä
vesilähteenään, ja silloin on useimmiten kyse pienistä laitoksista. Osa radionuklideista myös poistuu vesilaitoksilla normaalin vedenkäsittelyn yhteydessä
(Hämäläinen et al. 2004). Yli 91 % suomalaisista on vesilaitosten vesijakelun
piirissä. Loput, noin puoli miljoonaa suomalaista saa talousvetensä kaivoista.
Eniten annosta aiheutuu uraanisarjan nuklideista 222Rn (radon), 210Po
(polonium), 210Pb (lyijy), 226Ra ja uraanin isotoopeista 234U ja 238U. Toriumsarjan
nuklideista ainoastaan 228Ra on merkittävä säteilyannoksen aiheuttaja ja otettava huomioon annosta arvioitaessa. Sen pitoisuuksia on tutkittu tarkemmin
vain porakaivoista. Vesilaitosten ja rengaskaivojen osalta on oletettu 228Ra-pitoisuuden olevan sama kuin 226Ra:n pitoisuus. Toriumin isotoopit ovat hyvin niukkaliukoisia, ja niiden aiheuttama annos on vähäinen.
Kaasumainen radon (222Rn) aiheuttaa sisäisen säteilyannoksen sekä
nautittuna että hengitysilman kautta. Talousveden sisältämä radon vapautuu
veden käytön yhteydessä osittain huoneilmaan, erityisesti suihkun ja veden
kuumentamisen yhteydessä. Talousvedestä vapautuneen radonin aiheuttamaa,
hengityksen kautta saatua annosta ei kuitenkaan ole huomioitu taulukoissa 7 ja
9, vaan se on sisällytetty sisäilman radonin aiheuttamaan annokseen (ks. kohta
2.1). Koska radon poistuu vedestä lähes kokonaan veden keittämisen yhteydessä,
on taulukoiden 7 ja 9 annokseen huomioitu radonin osalta vain juomaveden
kulutus. Muut veden radionuklidit eivät höyrysty vedestä ruuan valmistuksen
aikana. Tämän vuoksi niiden saanti lasketaan juomaveden, vedestä valmistettujen juomien (esim. kahvi ja tee) sekä ruokaan lisätyn veden määrästä.
Juomaveden kulutus vaihtelee asuinpaikan, iän ja sukupuolen mukaan.
Eniten juomavettä nauttivat 25–34-vuotiaat naiset, 0,93 litraa päivässä. Vähiten
taas vettä juovat yli 65-vuotiaat miehet, noin 0,44 litraa päivässä (Finravinto
2007). Väestöpainotettu juomaveden saanti aikuisväestön (ikä 24–74) keskuudessa on keskimäärin 0,67 litraa päivässä. Muikku ym. (2009) selvittivät suomalaisten hanaveden kulutuksen ruuan- ja juomien valmistuksessa ja juomavetenä.
Miehet nauttivat ruuan ja juoman mukana hanavettä keskimäärin 1,9 litraa ja
naiset 2 litraa päivässä.
Taulukko 7. Luonnon radionuklidien pitoisuuksien keskiarvot talousvedessä ja eri
vesilähteitä käyttävien osuus väestössä (Vesterbacka et al. 2004, Mäkeläinen et al. 2001,
Vesterbacka et al. 2006, Turtiainen et al. 2011). Vesilaitos- ja rengaskaivovesissä 228Ra:n
pitoisuus on arvioitu samaksi kuin 226Ra:n pitoisuus.
Radionuklidien
pitoisuudet (Bq/l)
Osuus käyttäjistä
Taulukko 8. Sisäisesti nautitun juomaveden luonnonnuklidien annosmuuntokertoimet
(Sv/Bq) eri-ikäisille henkilöille (National Reseach Council 1999, ICRP Publication 72).
Ikä < 1 v
2–7 v
7–2 v
8,8E-08
6,2E-07
6,7E-08
4,9E-08
Taulukko 9. Eri-ikäisten suomalaisten talousvedestä ruuan ja juoman kautta saama
efektiivinen vuosiannos. Pitoisuudet taulukosta 7 ja muuntokertoimet taulukosta 8.
Juomaveden kulutus on Finravinto 2007 -tutkimuksesta, kaiken talousveden kulutus
tutkimuksesta Muikku et al. 2009. Lasten vedenkulutus on arvioitu päivittäisestä
vedentarpeesta (Grandjean 2005). Alle 1-vuotiaiden annosta ei ole arvioitu, koska
tyypillisesti nämä lapset ovat rintaruokinnassa.
Keskimääräinen talousvedestä saatava annos (mSv/v)
Pitkäikäisten
nuklidien
Ikäpainotettu
Ikä vaikuttaa voimakkaasti annosmuuntokertoimien arvoihin. Lasten pienempi
vedenkulutus ja lapsuusvuosien suhteellisen pieni osuus ihmisen elinkaaresta
kuitenkin aiheuttavat, että ikäpainotettu annosarvio on vain noin 20 % suurempi
kuin aikuisen annos. Radiumin isotoopit käyttäytyvät hieman toisin: luuhakuisena niiden annosmuuntokertoimet ovat kasvuvaiheessa olevilla 7–17-vuotiailla
suurempia kuin 2–7-vuotiailla, ja ikäpainotettu annos on noin nelinkertainen
aikuisen annokseen verrattuna.
Suomalasten talousvedestä saamat annokset vaihtelevat vesilähteen ja
käyttömäärien mukaan. Kaikille aikuisille käyttäjille keskiarvo on 0,049 mSv
vuodessa. Porakaivonkäyttäjien keskimääräinen vuosiannos on 0,55 mSv, rengaskaivon käyttäjän 0,078 mSv ja vesilaitosveden käyttäjän 0,033 mSv.
Suurin arvioitu porakaivonkäyttäjän vuotuinen efektiivinen annos on ollut
140 mSv/v. Porakaivovesien korkeita luonnonnuklidipitoisuuksia on Suomessa
kuitenkin pienennetty 1990-luvun loppupuolelta alkaen vedenpuhdistuslaitteilla.
2000-luvun lopulla arvioitiin, että noin 15 %:ssa talouksia, joissa veden radonpitoisuus ylittää enimmäisarvon 1 000 Bq/l, on hankittu radoninpoistolaite (joko
ilmastin tai aktiivihiilisuodatin). Koska radonin osuus porakaivoveden aiheuttamasta annoksesta on noin 75 %, voidaan arvioida, että edellä esitetyt luvut
ovat noin 10 % liian suuret. Pitkäikäisten radionuklidien poiston yleisyydestä
(esim. ioninvaihtimet ja käänteisosmoosilaitteet) ei vastaavaa arviota ole. Kaivovettä käyttävien talouksien kohdalla tulee muistaa, että kaikkea vettä ei nautita
kotona, vaan työpaikoilla, kouluissa ja päivähoidossa, joten edellä esitetyt luvut
ovat todellisia arvoja jonkin verran suuremmat.
Porakaivoveden pitoisuudessa on alueellista vaihtelua. Yksittäisiä korkeita
pitoisuuksia voi silti esiintyä lähes joka puolella Suomessa (Kuva 7).
UNSCEAR 2000:n arvio maailman keskiarvolle juomaveden pitkäikäisistä
radioaktiivisista aineista on noin 0,007 mSv vuodessa (aikuiset). UNSCEAR
käyttää vuosikulutukselle arvoa 500 l, kun taas tässä raportissa on käytetty
arvoa 710 l. UNSCEARin arvio on siis noin puolet suomalaisten vedenkulutuksella ja pitoisuustasoilla laskettuun arvoon, 0,014 mSv, verrattuna, mutta on
samaa luokkaa kuin suomalaisten vesilaitosvettä käyttävien vastaava luku,
0,008 mSv. Suomalaisten suuremmat annokset johtuvatkin erityisesti porakaivoveden suurista luonnonnuklidipitoisuuksista. Vaikka porakaivoa käyttävien
osuus väestöstä on alle 4 %, on heidän osuutensa vedestä aiheutuvasta kollektiivisesta annoksesta vajaa 40 %.
Suomessa radon aiheuttaa yli puolet vedestä saatavasta annoksesta. On
arvioitu, että rengaskaivojen veden käyttäjille noin 60 % ja porakaivojen käyttäjille noin 75 % annoksesta aiheutuu radonista (Vesterbacka et al. 2004).
Ruutukeskiarvot (Bq/l)
yli 1000 Bq/l
300 - 1 000 Bq/l
100 - 300 Bq/l
alle 100 Bq/l
Kuva 7. Porakaivojen radonpitoisuuden keskiarvot Suomessa (Vesterbacka ja Vaaramaa,
tutkimuksissa ja toimenpiteissä
STUK on tehnyt selvityksen radiolääkkeiden käytöstä Suomessa vuonna 2012.
Selvityksen tarkoituksena oli isotooppitutkimuksista potilaille aiheutuvan
kollektiivisen efektiivisen annoksen, tutkimusten ja hoitojen lukumäärien ja
eri tutkimuksissa ja hoidoissa käytettävien keskimääräisten aktiivisuuksien
selvittäminen. Aikuisille ja lapsille tehdyt tutkimukset pyydettiin ilmoittamaan
erikseen. Myös tieteelliset tutkimukset niin terveille vapaaehtoisille kuin potilaille tehdyt pyydettiin ilmoittamaan erikseen.
Säteilyannokset on laskettu käyttäen pääasiassa ICRP:n julkaisuissa 80
ja 106 annettuja muuntokertoimia. Niille radioaktiivisille lääkeaineille, joille ei
ole annettu kerrointa ICRP:n julkaisuissa, käytettiin tuoteselosteessa annettua
tai kirjallisuudesta saatua muuntokerrointa. Lapsia ovat tässä selvityksessä
alle 16-vuotiaat. Lasten ikäjakaumaa ei selvitetty tarkemmin.
Vuonna 2012 Suomessa tehtiin 40 907 isotooppitutkimusta. Isotooppitutkimusten määrä 1 000 asukasta kohti oli 7,5 (7,7 vuonna 2006). Vuonna 2012
tehtiin 6 354 positroniemissiotietokonetomografiatutkimusta (PET) (2 538
vuonna 2006). (Korpela 2008, Kaijaluoto 2014)
Vuonna 2012 isotooppitutkimuksista radioaktiivisista lääkkeistä potilaille
aiheutunut kollektiivinen efektiivinen annos oli 150,3 manSv (159,6 vuonna
2006) ja tästä aiheutunut keskimääräinen efektiivinen annos kansalaista kohti
0,03 mSv, mikä on pysynyt samana vuodesta 2000. Yhdistelmäkuvaukset tietokonetomografian kanssa (PET-TT) ovat uusi ryhmä kymmenen kollektiivisen
säteilyaltistuksen kannalta merkittävimmän isotooppitutkimuksen joukossa
(Taulukko 10). (Korpela 2008, Kaijaluoto 2014)
Taulukossa 10 on esitetty kymmenen kollektiivisen säteilyaltistuksen kannalta
merkittävintä yksittäistä isotooppitutkimusta vuonna 2012. Vertailussa on otettu
huomioon ainoastaan radioaktiivista lääkkeistä aiheutunut altistus (Kaijaluoto 2014).
Tutkimus/radioaktiivinen
efektiinen annos
kohti (mSv)
Luusto gammakuvaus / Tc-99mfosfaatit ja fosfonaatit
Koko kehon aineenvaihdunnan
PET, PET-TT, PET-MRI / F-18-FDG
Sydänlihasperfuusion
gammakuvaus levossa ja
rasituksessa / Tl-201-kloridi
gammakuvaus tai SPECT
ja matala- annos TT
levossa ja rasituksessa /
Tc-99m-tetrofosmiini
Yläkehon aineenvaihdunnan
Lisäkilpirauhasen laaja
gammakuvaus tai SPECT ja
matala-annos-TT, 2 isotooppia
/ Tc-99m-MIBI ja I-123-jodidi
Sydämen pumpputoiminnan
tasapainotila / Tc-99merytrosyytit
matala-annos-TT rasituksessa
/ Tc-99m-tetrofosmiini
Kilpirauhasmetastaasien
gammakuvaus (koko
keho) / I-131-jodidi
Aivoreseptoreiden tai
kuljettajaproteiinien
gammakuvaus / I-123-β-CIT
Eurooppalaisen väestöannoksen selvityksessä Dose Datamed 2 -projektissa
on arvioitu, että isotooppitutkimuksista aiheutuva kollektiivinen efektiivinen
annos on keskimäärin 0,06 mSv kansalaista kohden vaihdellen välillä 0,02–0,16.
Tutkimusten määrä oli selvityksen mukaan keskimäärin 14 tutkimusta 1 000
kansalaista kohden vaihdellen välillä 1–42.
Potilasannos röntgentutkimuksissa ja -toimenpiteissä (efektiivinen annos)
voidaan laskea potilasannosmittausten ja elinkohtaisten annosmuuntokertoimien avulla saaduista elinannoksista (ekvivalenttiannoksista) käyttäen ICRP:n
julkaisemia kudosten ja elinten painotuskertoimia (Liite 1).
Eurooppalaiset väestöannokset on selvitetty Dose Datamed 2 -projektissa,
jonka alustavat tulokset on julkaistu projektin verkkosivuilla osoitteessa www.
ddmed.eu. Selvityksessä oli mukana 36 Euroopan maata. Projektin mukaan röntgentutkimuksista ja -toimenpiteistä aiheutuu vuotuinen 2 460 manSv kollektiivinen efektiivinen annos. Vastaava keskimääräinen efektiivinen annos kansalaista kohden on 0,45 mSv. Euroopan maiden keskiarvo on 1,1 mSv per henkilö.
Suomessa potilaan efektiivisestä annoksesta lähes 60 % aiheutuu tietokonetomografiatutkimuksista.
Röntgentutkimusten ja -toimenpiteiden lukumäärät on viimeksi selvitetty
vuoden 2011 osalta (Helasvuo 2013). Selvityksen mukaan Suomessa tehdään
vuosittain hieman yli 3,6 miljoonaa röntgentutkimusta tai toimenpidettä. Noin
9 % kaikista röntgentutkimuksista tehdään lapsille (ikä alle 16 vuotta). Edellä
mainitussa lukumäärässä ei ole mukana tavanomaisia hammasröntgentutkimuksia, joita tehdään vajaa 2,5 miljoonaa vuosittain. Suomi on varsin lähellä
kehittyneiden maiden keskiarvoa, kun tarkastellaan tutkimusmääriä väkilukuun suhteutettuna.
Säteilyn lääketieteellisestä käytöstä annetussa Sosiaali- ja terveysministeriön asetuksessa (423/2000) säädetään, että röntgentutkimuksista potilaille
aiheutuvia säteilyannoksia tulee säännöllisesti mitata tai arvioida laskennallisesti. Tutkimusmääristä ja säteilyannoksista tulee tehdä erikseen annettavien
ohjeiden mukaan yhteenvedot, joiden perusteella laaditaan valtakunnalliset
arviot säteilyn lääketieteellisestä käytöstä aiheutuneista säteilyaltistuksista
ja niiden kehittymisestä. Nämä ovat toiminnanharjoittajille säädettyjä velvollisuuksia, jotka tulevat takaamaan potilaan säteilyaltistuksen systemaattisen
seurannan. Kyseisessä asetuksessa STUKin tehtäväksi on säädetty valtakunnallisten arvioiden kokoaminen ja julkaiseminen.
Keinotekoiset nuklidit – Tšernobyl,
Fukushima ja ydinasekokeet
Ilmakehässä on tehty kaikkiaan 512 ydinräjäytystä useilla eri koepaikoilla.
Valtaosa näistä kokeista tehtiin vuosina 1945–1963. Viimeiset ydinasekokeet
tehtiin vuonna 1980. Osa syntyneistä radioaktiivisista aineista kohosi räjähdyksen voimasta ilmakehän ylempiin kerroksiin, josta se vähitellen vuosien
ku­luessa laskeutui maahan. Eniten laskeumaa tuli 1960-luvun alkupuolella
ilmakehässä tehtyjen räjäytysten jälkeen. Säteilyannosten kannalta laskeuman
radioaktiivisista aineista tärkeimmät ovat 137Cs ja 90Sr. Niiden esiintymistä
maaperässä, elintarvikkeissa ja ihmisissä on seurattu 1960-luvun alkupuolelta
Vuonna 1986 huhtikuun lopussa tapahtuneen Tšernobylin onnettomuuden
seurauksena ympäristöön päässeitä radioaktiivisia aineita kulkeutui kaikkialle
Eurooppaan. Vaurioituneesta reaktorista va­pau­tu­neita radioaktiivisia aineita
kulkeutui tuulen mukana parissa päivässä Suomeen, joten radioaktiivisia aineita
sisältävässä pilvessä oli myös lyhytikäisiä nuklideja. Ilmassa oli mm. jodin (131I,
I, I), telluurin (129mTe, 132Te) ja cesiumin (134Cs, 136Cs) ja ruteenin (103Ru, 106Ru)
isotooppeja. Koska radioaktii­vi­nen pilvi oli Suomen yllä vain lyhyen ajan, ihmiset
saivat hengitysilmasta kehoonsa vain hyvin pieniä määriä radionukli­deja ja
siten myös hengitysilmassa olleista radionuklideista aiheutunut säteilyannos
jäi pieneksi. Samasta syystä myös ulkoisen säteilyn annos jäi pieneksi. Lyhyt­
ikäiset radioaktiiviset aineet ovat jo hävinneet luonnosta, mutta pitkäikäisiä
radioaktiivisia aineita kuten 137Cs ja 90Sr on yhä ympäristössä. Tšernobylin
laskeumassa oli kuitenkin erittäin vähän 90Sr:ää, joten sen aiheuttama annos
jäi erittäin pieneksi. Radioaktiivisten aineiden esiintymistä maaperässä, elintarvikkeissa ja ihmisissä on seurattu onnettomuudesta lähtien.
Japanin edustalla maaliskuun yhdentenätoista päivänä 2011 tapahtuneen maanjäristyksen nos­tattama tsunami vaurioitti pahoin Fukushima
Dai-ichin ydinvoimalaitosta. Vaurioiden seurauk­sena menetettiin reaktoreiden
jäähdytys ja onnet­tomuuden edetessä ympäristöön vapautui usean päivän
ajan merkittäviä määriä radioaktiivisia aineita. Ilmaan vapautuneet aineet
levisivät ilma­virtausten mukana pääasiallisesti itään ylittäen Tyynenmeren,
Pohjois-Amerikan mantereen ja Atlantin saapuen noin viikon kuluttua onnetto­
muuden alusta myös Eurooppaan. Päästöpilven kulkureitillä tehdyt mittaukset
osoittivat radioaktiivisten aineiden pitoisuuksien olevan niin pieniä, ettei niillä
Japanin ulkopuolel­la ollut mitään terveydellistä merkitystä. Suomessa onnettomuudesta peräisin olevia ra­dioaktiivisia aineita havaittiin pieniä määriä
ulkoilmassa kaik­kialla maassa (Leppänen A-P et al. 2013) sekä satunnaisesti
laskeumanäyt­teissä ja metsäympäristön näytteissä. Talousvedessä, maidossa
ja muissa kaupan olevis­sa elintarvikkeissa ei havaittu Fukushiman onnet­
tomuudesta peräisin olevia radioaktiivisia aineita. Fukushiman onnettomuuden
aiheut­tama lisäys suomalaisten vuosittaiseen säteilyannokseen on merkityksettömän pieni (Mustonen 2012).
Tšernobylin onnettomuuden aiheuttama
ulkoisen säteilyn annos
Tšernobylin onnettomuudesta peräisin oleva laskeuma nosti ulkoisen säteilyn
annosnopeutta ennen kaikkea Etelä-Suomessa. Ajoneuvoon sijoitetuilla mittalaitteilla vuosina 1986–1987 tehtyjen mittausten (Arvela 1990) perusteella
Tšernobyl-laskeuman aiheuttama annosnopeuden lisäys Suomen kunnissa
vaihteli 1.10.1987 välillä 1,8–130 nSv/h. Alun perin absorptioannosnopeuksina
ilmassa ilmoitetut annosnopeudet on tässä muutettu efektiivisiksi annosno­
peuksiksi kertomalla ne tekijällä 0,7 (UNSCEAR 1993) ja pyöristämällä ne
sitten kahteen merkitsevään numeroon. Mittauksia on selostettu tarkemmin
mm. edellisessä suomalaisten keskimääräistä säteilyannosta selvittäneessä
raportissa (Muikku et al. 2005).
Vuonna 1991 arvioitiin uudelleen Tšernobyl-laskeuman aiheuttamaa
annosnopeutta (ks. kuvaus Muikku et al. 2005). Arvioitu ulkoisen annosnopeuden lisäys Tšernobyl-laskeuman takia Suomen kunnissa vaihteli ulkoympäristössä 1.9.1991 välillä 0,7–43 nSv/h koko maan keskiarvon ollessa 8,5 nSv/h
(läänikohtaiset arvot on esitetty edellä taulukossa 5). Kun ihmisen oletettiin
oleskelevan ulkona 20 % ajasta, seurasi Tšernobyl-laskeuman aiheuttamaksi
ulkona saatavaksi efektiiviseksi vuosiannokseksi 0,015 mSv (minimi 0,001 mSv
ja maksimi 0,075 mSv).
Rakennuksien sisällä Tšernobyl-laskeuman aiheuttama annosnopeuden
nousu on vähäisempää rakennusten suojaavan vaikutuksen takia. Suojauskertoimia on arvioitu ruotsalaisten tutkimusten perusteella (Arvela et al. 1995).
Pientaloissa rakennuksen suojaustekijä on arvion mukaan 37 %. Suojaustekijä
kertoo, että annosnopeuden lisäys sisällä on 37 % ulkona vallitsevasta lisäyksestä. Kerrostaloissa suojavaikutus on suurempi nousun ollessa vain 4 %. Koko
väestölle rakennustyypeillä painotettu suojaustekijä on 26 %.
Edellä kohdassa 2.2 kuvatun sisällä suoritetun annosnopeuskartoituksen
kohteissa Tšernobyl-laskeuman sisätiloissa aiheuttaman annosnopeuden vaihteluväli oli 0,07–13 nSv/h vuonna 1991 ja keskimäärin 2,1 nSv/h. Tšernobylin
onnettomuudesta peräisin olevan laskeuman aiheuttamaksi keskimääräiseksi
efektiiviseksi annokseksi sisätiloissa (80 % oleskeluaika) saatiin 0,015 mSv
(minimi 0,0005 mSv ja maksimi 0,093 mSv).
Kun otetaan huomioon sekä ulkona että sisätiloissa oleskelu, Tšernobylin
onnettomuuden aiheuttamaksi keskimääräiseksi ulkoisen säteilyn annokseksi
vuonna 1991 saatiin 0,030 mSv.
Tšernobyl-laskeuman ulkoisen säteilyn aiheuttamia efektiivisiä annosnopeuksia ja annoksia myöhempinä vuosina on määritetty vuosina 1986, 1987
(Arvela 1990) ja 1991 (Arvela 1995) suoritettujen mittausten ja arvioiden perusteella sekä tarkastelemalla ydinvoimaloiden ympäristöön sijoitettujen dosimetriasemien annosnopeustasoja (Arvela 1992) ja näiden käyttäytymiseen sovitettua
laskennallista mallia. Menettely on selostettu yksityiskohtaisesti edellisessä
annoskakkuraportissa (Muikku et al. 2005).
Liitteen 2 taulukossa on esitetty Tšernobylin onnettomuudesta suomalaisille aiheutuneet keskimääräiset efektiiviset ulkoiset annokset vuosina 1986–
sisäisen säteilyn annos
Vuonna 1986 tapahtuneesta Tšernobylin onnettomuudesta sekä 1950- ja
1960-luvuilla ilmakehässä tehdyistä ydinasekokeista peräisin olevasta
laskeumasta aiheutuva sisäisen säteilyn annos on määritetty käyttäen hyväksi
joko suorien ihmismittausten tuloksia tai elintarvikkeiden aktiivisuuspitoisuuksia.
Sisäisen säteilyn aiheuttama annos arvioituna ravinnon kautta
Sisäisen säteilyannoksen suuruus voidaan laskea elintarvikkeiden kulutuksen
ja niiden sisältämien radioaktiivisten aineiden määrien avulla (STUK-A211,
Liite 2: Sisäisen säteilyn aiheuttaman annoksen määritys (Muikku et al. 2005)).
Sisäistä ravinnon kautta saatavaa annosta arvioitaessa lähtökohtana voidaan
käyttää joko yksittäisten elintarvikkeiden kulutusmääriä ja aktiivisuuspitoisuuksia tai päivittäisten aterioiden sisältämiä radioaktiivisten aineiden määriä.
Elintarviketuotannon alueellinen jakautuminen, ravintona käytettävän
tuotannon määrä sekä tuontielintarvikkeiden osuus ravinnossa on otettava
huomioon koko väestön sisäistä annosta laskettaessa. Eri elintarvikkeiden
radioaktiivisuuspitoisuuksien lisäksi saantia laskettaessa on arvioitava myös
eri ruuanvalmistusmenetelmien vaikutus radioaktiivisuutta vähentävänä tekijänä. Tilastollisten keskimääräisten kulutuslukujen sekä alueellisten eri elintarvikkeiden mittauksien perusteella laskettujen keskiarvopitoisuuksien avulla
määritetään keskivertokuluttajan saama säteilyannos joko tietyllä alueella tai
koko maassa. Tällaisessa laskennassa otetaan mukaan ne elintarvikkeet, joita
kulutetaan päivittäin tai joiden radioaktiivisuuspitoisuudet ovat niin korkeita,
että ne vaikuttavat annokseen pieninäkin kulutusmäärinä. Tässä menetelmässä vaikeutena on luotettavien kulutustietojen saatavuus ja valinta. Saatavilla olevat tilastot on laadittu muita ravintotutkimuksia varten ja siksi niiden
elintarvikeryhmittelyjä on vaikea soveltaa radioaktiivisuustutkimuksiin. Eri
tilastojen antamat kulutusluvut varsinkin luonnontuotteiden osalta poikkea­vat
huomattavasti toisistaan. Kotitarvekalastuksen, -sienestyksen ja -marjastuksen
määrien arviointi on hankalaa ja vuosittaiset vaihtelut suuria. Myös elintarvikkeiden radioaktiivisuuspitoisuuksien alueellinen vaihtelu hankaloittaa
saannin ar­viointia. Alueellisia arvioita tehtäessä joudutaan usein olettamaan,
että alueella käytetään sen sisällä tuotettuja elintarvikkeita.
Cs:n ja 90Sr:n saantia ravinnon kautta on arvioitu STUKissa 1970-luvun
lopulta lähtien vuosittain. Väestön keskimääräisen saannin laskennan pohjana
on käytetty ravintotutkimuksista saatuja elintarvikkeiden keskikulutuslukuja
sekä koko maan tuotannolla painotettuja radioaktiivisuuden keskipitoisuuksia.
Saantia laskettaessa on otettu huomioon ruoan valmistuksen vaikutus radioaktiivisuuspitoisuuksiin. Tšernobylin onnettomuuden jälkeisinä vuosina 1986 ja
1987 keskimääräinen vuotuinen efektiivinen annos ravinnon kautta saadusta
Cs:sta ja 90Sr:sta oli noin 0,25 mSv, mutta 2000-luvulla vuotuiset annokset
ovat enää luokkaa 0,02 mSv (Rantavaara, 2008). Tässä arviossa mukana olivat
maataloustuotteet (maito, liha, kananmuna, vilja, vihannekset ja perunat),
juomavesi ja luonnon elintarvikkeista riista ja kala.
Ympäristön säteilyvalvontaohjelmaan on sisältynyt vuodesta 1999 alkaen
ruoka- ja juomanäytteet koko vuorokauden aterioista kolmen paikkakunnan
sairaaloiden suurkeittiöistä. Näiden mittausten avulla saadaan radioaktiivisen aineiden saanti, jossa on jo huomioitu ruoan valmistus- ja kulutustekijät.
Epävarmuutta tässä menetelmässä tulee näytteenottopäivien dieetin vaihteluista. Tästä syystä näytteenotto on pyritty tekemään päivinä, jolloin ruokavalioon ei sisälly luonnosta peräisin olevia elintarvikkeita (järvikalaa, riistan- tai
poronlihaa, metsämarjoja tai -sieniä), koska näiden vähäisetkin määrät aiheuttavat heilahteluja ruokanäytteiden 137Cs-pitoisuuksissa. Luonnontuotteita
koskeva saantiarvio joudutaan tekemään erikseen, sillä suurtalouskeittiöissä
niitä käytetään vähemmän kuin kotitalouksissa. Myös alueelliset erot luonnontuotteiden osalta ovat huomattavasti suuremmat. Suurkeittiöiden ruokaa käyttävien 137Cs:sta saama vuosittainen säteilyannos on ollut keskimäärin 0,002 mSv
ajanjaksolla 2009–2013 (Mustonen 2010, 2011, 2012 ja 2013).
Sr:n saannista ravinnon kautta saatava säteilyannos oli vuosina 1980–
1985 noin 0,002 mSv vuodessa (STUK-A54, 1987). Tšernobylin onnettomuuden
jälkeen 90Sr:stä aiheutuvan säteilyannoksen lisäys oli pieni, vuosiannokset olivat
vuosina 1987–1988 vajaat 0,003 mSv (Rantavaara 1991). Vuosina 2009–2012
suurkeittiöiden ruoasta lasketut 90Sr:stä aiheutuneet vuotuiset säteilyannokset
olivat keskimäärin 0,0008 mSv (Mustonen 2010, 2011, 2012, 2013 ).
Syksyn 1986 riistanlihan, sienten ja metsämarjojen sisältämästä 137Cs:stä
aiheutui keskivertokuluttajalle noin 0,014 mSv:n vuotuinen säteilyannos (Rantavaara 1987, Rantavaara et al. 1987). Metsästä saatavien luonnontuotteiden
Cs-pitoisuudet ovat vähentyneet hitaasti Tšernobylin onnettomuuden jälkeen,
lähinnä vain radioaktiivisen hajoamisen kautta. Riistanlihan, metsämarjojen
ja sienten 137Cs:stä aiheutuvan säteilyannoksen vuosittaiseen määrään vaikuttavat satokausien vaihtelut sekä riistanlihan saalismäärät. Keskimääräisiä
luonnontuotteiden kulutuslukuja käyttäen näistä tuotteista saadaan edelleen
vuosittain vajaan 0,01 mSv:n suuruinen säteilyannos, joka jakautuu suunnilleen
tasan eri ryhmien kesken. Tämä annos on samaa suuruusluokkaa kuin järvikalasta aiheutunut annos vuosina 2000–2003. Laskennassa kulutuslukuina on
käytetty metsämarjoille 8,3 kg ja sienille 1,5 kg vuodessa (Markkula ja Rantavaara 1997). Annosarvioon tarvittavat koko maan pitoisuuskeskiarvot marjoille
on laskettu käyttäen lajikohtaisia siirtokertoimia ja koko maan depositiokeskiarvoa (Arvela et al. 1990). Sienien osalta annosarvio perustuu yli 2 000 sieninäytteen mittaus­tuloksiin vuosina 1986–2008. Laskennassa painotettiin eri
sienilajien kulutusta seuraavasti: rouskut (25 %), vahverot (38 %), tatit (17 %),
haperot (10 %) ja muut sienet (10 %) (Feodoroff 1999). Annoksia laskettaessa
rouskujen osalta on huomioitu käsittelyn (keitto/suolaus/liotus) aiheuttama
cesiumin väheneminen ja käytetty vähennystekijää 0,2.
Riistanlihaa koskevaa annosarviota tehtäessä on käytetty Riista- ja kalatalouden tutkimuslaitoksen vuosittain julkaisemia saalistilastoja. Siirtokertoimia
ja riistanhoitopiirien depositioita käyttäen on laskettu piirikohtaiset pitoisuuskeskiarvot, joista saalismäärillä painottaen on saatu koko maan pitoisuuskeskiarvot. Näistä pitoisuuskeskiarvoista kokonaissaanti on laskettu kokonaissaalismääriä käyttäen. Näin laskettuna riistanlihan 137Cs:sta aiheutuva keskimääräinen annos henkilöä kohti on 2000-luvun alussa ollut noin 0,003 mSv vuodessa.
Riistanlihan, kuten muidenkin luonnontuotteiden kulutus jakautuu kuitenkin
hyvin epätasaisesti, joten runsaasti näitä tuotteita käyttävän henkilön säteilyannos voi olla yli kymmenkertainen keskivertokuluttajalle laskettuun annokseen verrattuna.
Sisäisen säteilyn aiheuttama annos suorien ihmismittausten avulla
Suomessa on 1960-luvulta lähtien seurattu suorien gammaspektrometristen
mittausten eli ns. kokokehomittausten avulla väestön altistumista sisäiselle
säteilylle. Vuonna 1968 tehtiin ensimmäinen väestöön kohdistuva otantatutkimus, jonka tulosten perusteella arvioitiin väestön vuotuista säteilyaltistusta.
Mittausten avulla on voitu seurata sekä ydinasekokeista että Tšernobylin onnet37
tomuudesta peräisin olevien radioaktiivisten aineiden hidasta poistumista
ihmiskehosta.
Pitkällä aikavälillä säteilyannosten kannalta tärkein aine on cesiumin
radioaktiivinen isotooppi 137Cs. Suurimmillaan ydinasekokeista aiheutuvat
ihmisten 137Cs-aktiivisuudet olivat 1960-luvun puolivälissä, mutta vielä ennen
Tšernobylin onnettomuutta ihmisistä voitiin mitata vielä pieniä määriä 137Cs:ää.
Keskimääräiset säteilyannokset olivat muutamia millisievertin kymmenesosia.
Suomessa on ihmisryhmä, joille ydinkoelaskeuman cesium aiheutti selvästi
suuremman sisäisen säteilyn annoksen kuin muille, Lapin poronhoitajat. He
saivat cesiumia ravinnon mukana. Suuri cesiumaktiivisuus poronhoitajissa
johtui siitä, että ravintoketju jäkälä-poro-ihminen rikastaa cesiumia tehok­
kaasti. Poronhoitajien saamia sisäisen säteilyn annoksia on seurattu suorin
ihmismittauksin vuodesta 1961 lähtien. Vuosina 1955–1985 poronhoitajien
Cs:stä saama keskimääräinen efektiivisen annoksen kertymä oli 13 mSv.
Ydinko­keista peräisin olevista muista aineista he saivat edellä mainittuna ajanjaksona yhteensä 0,3 mSv:n annoksen. Suurimman vuosittaisen sisäisen säteilyaltistuksen noin 1,5 mSv poronhoitajat saivat vuoden 1965 aikoihin (Kuva 8).
Nykyään cesiumista poronhoitajille aiheutuva annos on noin 0,03 mSv vuodessa.
Vuonna 1986 huhtikuun lopussa tapahtuneen Tšernobylin onnetto­muuden
Eurooppaan. Loppuvuodesta 1986 valittiin satunnaisotannalla suoriin ihmismittauksiin noin 5 000 henkilöä eri puolilta Suomea. Heistä 380 saapui mit­taukseen.
Mitattavat jaettiin viiteen eri laskeuma-alueita vastaavaan ryhmään. (Rahola et
al. 1987). Vuonna 1988 vastaavanlainen otanta tehtiin Helsingin alueella asuvista
henkilöistä. Tällöin mittaukseen saapui 180 henkilöä. Helsingin alue jätettiin
ensimmäisestä otannasta pois, koska se kuului vähiten laskeumaa saaneeseen
alueeseen, joka oli muutenkin hyvin edustettuna otannassa. Satunnaisotannalla
otettua ryhmää mitattiin vuosina 1986–1996. Lisäksi mitattiin erityisryhmiä,
jotka saivat ruokavaliostaan cesiumia keskimääräistä enemmän. Tällaisia
ryhmiä muodostettiin esimerkiksi paljon luonnontuotteita syövistä henkilöistä
Päijät-Hämeessä (laskeuma-alue 5) ja Keski-Suomessa (laskeuma-alue 3) sekä
Hallan paliskunnan poronhoitajista (Ämmänsaari). Hallan paliskunnan alueelle
Tšernobylin onnettomuudesta peräisin olevaa laskeumaa tuli enemmän kuin
Lapin paliskuntien alueelle. Myös 1960-luvulta alkanutta Pohjois-Lapin poronhoitajista koostuvan tutkimusryhmän jäsenten mittaamista jatkettiin (Rahola
et al. 1993, Leppänen et al. 2011).
Suomalaisten keskimääräisen efektiivisen annoksen määrityksessä on
käytetty vuosina 1991–2000 vertailuryhmän tuloksia (Muikku et al. 2005).
Vuosina 2001–2012 suomalaisten keskimääräinen efektiivisen annoksen määrityksessä on käytetty kaikkien sellaisten henkilöiden mittaustuloksia, jotka
eivät kuulu mihinkään edellä lueteltuun erityisryhmään. Mitattuja henkilöitä
oli vuonna 2012 noin 460, joista noin 310 oli miehiä, 104 naisia ja 50 lapsia (alle
16-vuotiaat). Mitattujen naisten keskimääräinen 137Cs-aktiivisuus oli noin 130 Bq
(mediaani 90 Bq), miesten 180 Bq (mediaani 120 Bq) ja lasten 60 Bq (me­diaani
30 Bq). Keskimääräinen 137Cs -aktiivisuus aikuista henkilöä kohden tässä
ryhmässä oli noin 170 Bq (mediaani 110 Bq) suurimman mitatun aktiivisuuden
ollessa 2 000 Bq. Mikäli henkilössä oleva 137Cs:n aktiivisuus oli alhaisempi kuin
laitteiston havaitsemisraja, käytettiin keskiarvoa laskettaessa aktiivisuuden
arvona havaitsemisrajan puolikasta. Mitatussa joukossa on enemmän miehiä
kuin naisia ja lapsia ja siten määritetty keskiarvo on hieman todellista suurempi.
Annosmäärityksessä oletetaan, että ihmisessä olevan 137Cs:n määrä
on pysynyt vuoden aikana vakiona. Kun annoskertoimena käytetään ICRP:n
uudempiin malleihin perustuvaa efektiivisen annoksen annosmuuntokerrointa
2,3 μSv/(Bq ∙ v/kg), saadaan vuonna 2012 suomalaisille keskimääräisestä 137Cs
-aktiivisuudesta aiheutuvaksi annokseksi
Kertoimen laskuperusteet on selvitetty raportissa STUK-A211 (Muikku
170 Bq/78 kg · 2,3 · 10-6 Sv/(Bq · v/kg) = 0,005 mSv
Vuonna 2012 ei mitattu erityisryhmiä, mutta vuonna 2011 mitat­tiin sekä paljon
luonnontuotteita Päijät-Hämeessä syövistä henkilöistä muodostuva ryhmä että
Pohjois-Lapin poronhoitajaryhmä. Keskimääräinen 137Cs-aktiivisuus PäijätHämeen ryhmän henkilöissä oli 1 900 Bq (Kuva 8) aktiivisuuden vaihdellessa
välillä 80–25 000 Bq. Korkeimman mitatun 137Cs -aktiivisuuden aiheuttama
efektiivinen annos on 0,65 mSv. Tämän ryhmän keskimäärin saama annos
on noin 0,06 mSv. Pohjois-Lapin poronhoitajista koostuvan ryhmän aikuisten
keskimääräinen 137Cs-aktiivisuus oli 950 Bq aktiivisuuden vaihdellessa välillä
160–3 000 Bq. Tässä ryhmässä korkeimman mitatun 137Cs-aktiivisuuden aiheut­
tama annos on 0,07 mSv ja ryhmän keskimäärin saama annos on 0,03 mSv.
Paljon luonnontuotteita syövien keskisuomalaisten ravintotottumuksia
ja 137Cs-saantoa selvitettiin vuosina 1998–2001 suorien ihmismittausten lisäksi
myös frekvenssihaastattelun avulla. Tulosten mukaan erot sisävesikalan, riistan,
sienien ja metsämarjojen kulutuksessa aiheuttavat suurta vaihtelua 137Cs-saantoon. Luonnontuotteiden aiheuttamaa säteilyannos laskettiin sekä suorien
mittausten että saantoselvityksen perusteella. Saantotutkimukseen perustuvat
annokset olivat 1,4-kertaisia kokokehomittauksiin perustuviin annosarvioihin
verrattuna. Tämä ero on kuitenkin osittain selitettävissä ruoanvalmistuksessa
tapahtuvalla 137Cs-hävikillä, jota ei ole otettu huomioon muiden kuin rouskujen
osalta (Murto 2001).
Pohjois-Lapin poronhoitajat
Cs-137/Bq
Paljon luonnontuotteita
syövät Päijät-Hämeessä
Kuva 8. 137Cs:n aktiivisuus henkilöä kohden Helsingin väestöä edustavassa
vertailuryhmässä, Pohjois-Lapin poronhoitajissa sekä paljon luonnontuotteita syövissä
ryhmässä Päijät-Hämeessä.
Suomalaisten ydinvoimalaitosten päästöjä ympäristöön sekä niistä väestölle
aiheutuvia annoksia valvotaan. Radioaktiivisten aineiden päästöt sekä Loviisan
että Olkiluodon ydinvoimalaitoksilta ympäristöön olivat vuonna 2012 huomattavasti alle asetettujen päästörajojen. Päästörajojen tarkoituksena on laitosten
käytöstä aiheutuvan ympäristön väestön yksilöiden vuotuisen säteily­altistuksen
rajoittaminen selvästi alle valtioneuvoston päätöksessä (395/1991) määritellyn
raja-arvon, 0,1 mSv. Päästöjen perusteella laskettu säteilyannos Loviisan ydinvoimalaitoksen ympäristön eniten altistuneelle asukkaalle oli noin 0,00007 mSv/v
eli alle 0,1 % asetetusta rajasta. Vastaavasti päästöjen perusteella laskettu säteilyannos Olkiluodon ydinvoimalaitoksen ympäristön eniten altistu­neelle asukkaalle oli noin 0,00003 mSv eli myös alle 0,1 % valtioneuvoston päätök­sessä
asetetusta rajasta (Kainulainen 2013).
Työssään säteilylle altistuvien henkilöiden säteilyannoksia ei ole huomi­oitu väestön altistusarvioissa. Suomessa seurataan vuosittain noin 11 400
säteilytyössä toimivan henkilön ja noin 3 600 luonnonsäteilylle työssään altistuvan sätei­lyannoksia. Työssään säteilylle altistuvien henkilöiden annokset
julkaistaan vuosittain säteilyn käytön ja muun säteilylle altistavan toiminnan
vuosirapor­tissa (Rantanen 2013). Kenenkään työntekijän efektiivinen annos ei
vuonna 2012 ylittänyt työntekijöiden vuosiannos­rajaa 50 mSv eikä viiden vuoden
ajanjaksolle asetettua annosrajaa 100 mSv. Yhdenkään työn­tekijän käsien
annos ei ylittänyt vuosiannosrajaa 500 mSv. Vuodelta 2012 kirjattiin STUKin
annosrekiste­riin myös seitsemän lentoyhtiön työntekijöiden annostiedot. Yhdenkään työntekijän vuotuinen efektiivinen annos ei ylittänyt avaruussäteilystä
aiheutuvalle annokselle asetettua 6 mSv:n raja-arvoa. Suurin avaruussäteilystä
ai­heutunut henkilökohtainen vuosiannos lentäjällä oli 4,4 mSv ja matkustamohenkilöstöön kuuluval­la työntekijällä 5,0 mSv.
Suomalaisten vuonna 2012 saama keskimääräinen efektiivinen annos on 3,2 mSv
(Kuva 9). Noin puolet suomalaisen saamasta säteilyannoksesta on peräisin
huoneilman radonista. Keskimääräinen radonpitoisuus suomalaisissa asun­
noissa on 96 becquereliä kuutiometrissä, mistä aiheutuu noin 1,6 mSv:n säteilyannos vuodessa. Radonpitoisuudet vaih­televat huomattavasti eri puolilla
Suomea. Korkeimmat pitoisuudet on mitattu Itä-Uudellamaalla, Kymenlaaksossa ja Hämeessä. Huoneilman radon aiheuttaakin suurimman annoksen
näiden alueiden pientaloasujille. Korkeimmat yksittäiselle ihmiselle aiheutuvat annokset voivat nousta jopa yli sadan millisie­vertin vuodessa. Suomalaisten keskimääräistä säteilyannosta vähennetään tehokkaimmin pienentämällä huoneilman radonpitoisuutta rakentamalla uudet talot radonturvallisesti
ja korjaamalla vanhoja taloja radonturvallisiksi. Periaatteena näissä on estää
radonpitoisen maaperän huokosilman kulkeutuminen talon alta sisätiloihin.
Luonnon oma taustasäteily aiheuttaa meille noin kolmanneksen vuotuisesta säteilyannoksestamme (1,1 mSv). Kehoon joutuneet luonnolliset radioaktiiviset aineet aiheuttavat tästä noin 0,32 mSv:n efektiivisen annoksen. Arvoon
on laskettu mukaan myös talousveden luonnon radioaktiivisista aineista aiheu­
tuva annos. Luonnonnuklidipitoisuudet porakaivovesissä voivat olla hyvinkin
paljon suuremmat kuin vesijohtoverkostovedessä. Suurin arvioitu porakaivon­
käyttäjän vuotuinen efektiivinen annos on ollut 140 mSv. Ulkoisesta taustasä­
teilystä aiheutuva annos tulee maaperästä sekä rakennusmateriaaleista ja on
keskimäärin 0,45 mSv/v suomalaista kohti. Arvot vaihtelevat hieman eri paik­
kakunnilla (0,17–1 mSv/v). Suurimmillaan ulkoinen säteily on Kaakkois-Suomen
rapakivigraniittialueella. Avaruudesta peräisin olevasta kosmisesta säteilystä
suomalaiset saavat noin 0,33 mSv:n annoksen vuodessa.
Lääketieteellisistä tutkimuksista suomalaisille aiheutunut annos on
pysynyt suurin piirtein samana viimeiset kymmenen vuotta. Isotooppikuvauksista aiheutuva keskimääräinen annos suomalaista kohti on laskenut vuoden
1996 arvosta 0,05 mSv arvoon 0,03 mSv. Vuonna 2012 Suomessa tehtiin 40 907
isotooppitutkimusta ja annettiin 1 864 isotooppihoitoa. Suomessa tehtiin vuonna
2011 3,65 miljoonaa röntgentutkimusta sekä näiden lisäksi tavanomaisia
hammasröntgentutkimuksia noin 2,5 miljoonaa. Kun erilaisista röntgentutkimuksista ja toimenpiteistä potilaille aiheutuvat säteilyannokset jaetaan kaikkien
suomalaisten kesken, saadaan keskimääräiseksi efektiiviseksi annokseksi noin
0,45 mSv vuodessa. Yksi keuhkojen röntgenkuvaus aiheuttaa samansuuruisen
säteilyannoksen kuin pääkaupunkiseudulla pientalossa asuva saa huoneilman
radonista 2–3 viikon aikana.
Tällä hetkellä Tšernobylin onnettomuutta seuranneesta laskeumasta
aiheutuva keskimääräinen annos on alle prosentti suomalaisten vuosittain
saamasta efektiivisestä annoksesta. Suurin osa sekä ulkoisen että sisäisen
säteilyn annoksesta aiheutuu pitkäikäisestä radioaktiivisesta cesium-isotoo­
pista, 137Cs. Vuonna 1987, vuosi onnettomuuden jälkeen, Tšernobyl -laskeumasta
aiheutui suomalaiselle keskimäärin 0,23 mSv efektiivinen annos. Vuoteen 2012
mennessä saatava annos on laskenut arvoon 0,02 mSv vuodessa, josta noin
neljäsosa aiheutuu ruuan mukana nautitusta 137Cs:sta ja loput ulkoisen säteilyn
annoksesta. Korkeimmat 137Cs-aktiivisuudet mitataan suurimman laskeuman
alueella paljon luonnontuotteita syövistä henkilöistä. Korkeimman suorien
ihmismittausten avulla kehosta määritetyn 137Cs-aktiivisuuden aiheuttama
sisäisen säteilyn annos vuonna 2011 oli 0,65 mSv. Vuonna 2011 tapahtuneen
Tässä raportissa kuvattu keskimääräinen efektiivinen annos on luonnollisesti karkea arvio. Kansainvälinen säteilysuojelutoimikunta ICRP arvioi, että
1 Sv efektii­vinen annos merkitsee 0,05 suuruista kuolemaan johtavan syövän
riskiä väes­tölle (ICRP 103 2007). Pienten annosten aiheuttamiin terveysvaikutuksiin liittyy kuitenkin vielä paljon epävarmuutta ja siksi ICRP:n mielestä ei
pitäisi etukäteen arvioida mahdollisten tulevien syöpätapausten lukumäärää,
kun tarkastelun kohteena ovat pienet säteilyannokset suurille ihmisjoukoille
pitkien aikojen kuluessa. Noin puolet (1,6 mSv) vuotuisesta kokonaisannoksesta aiheutuu radonista. Sisäilman radonin aiheuttama keuhkosyöpäriski on
osoitettu lukuisissa sisäilman radonia selvittäneissä tapausverrokkitutkimuksissa ja niiden yhteisanalyyseissä (Lubin et al. 2004, Darby et al. 2005, Krewski
et al. 2006). Suomessa vuosittain todettavista vähän yli 2 000 keuhkosyövästä
arvioidaan noin 300 liittyvän radonaltistukseen. Sisäilman radonin on arvioi­tu
aiheuttavan tupakoimattomilla noin 40 ja tupakoivilla noin 240 keuhkosyöpäkuolemaa vuodessa (Mäkeläinen 2010). Yksilö voi halutessaan vaikuttaa merkittävästi säteilyannokseensa, sillä radonaltistuksen pienentäminen on kohtuullisen helppoa.
Taulukko 11. Suomalaisten eri lähteistä vuosittain saamat efektiiviset annokset sekä
UNSCEAR 2008:n ilmoittamat vastaavat arvot maailmassa keskimäärin.
ja rakennusmateriaaleista
Luonnon radioaktiiviset
aineet kehossa
• isotooppitutkimukset
Ydinasekokeet +Tshernobyl
UNSCEAR 2008 (mSv)
Kuva 9. Suomalaisten vuonna 2012 saama keskimääräinen efektiivinen annos.
Arvela H, Markkanen M, Lemmelä H, Mobile survey of environmental gamma
radiation and fallout levels in Finland after the Chernobyl accident, Radiat. Prot.
Dosim. 32(2), 177 (1990).
Arvela H, private communications, 1992.
Arvela H. STUK-A124: Residential Radon in Finland: Sources, Variation, Modelling and Dose Comparisons. Helsinki 1995.
Arvela H, Hyvönen H, Lemmelä H, Castren O, Indoor and outdoor radiation in
Finland, Radiat. Prot. Dosim. 59(1), 25 (1995).
Darby S, Hill D, Auvinen A, Barros-Dios J M, Baysson H, Bochiccio F, Deo H,
Falk R, Forastiere F, Hakama M, Heid I, Kreienbock L, Kreuzer M, Lagarde
F, Mäkeläinen I, Muirhead C, Oberaigner W, Pershagen G, Ruano-Ravina A,
Ruosteenoja E, Schaffrath Rosario A, Tirmarche M, Tomasek L, Whitley E,
Wichman H E, Doll R. Radon in Homes and risk of lung cancer: collaborative analysis of individual data from 13 European case-control studies. BMJ,
2005;330:220–6.
European Communities (EC). Recommendations for implementation of Title VII
of the European Basic Safety Standards Directive (BSS) concerning significant
increase in exposure due to natural radiation sources. Radiation Protection 88,
European Communities, Luxembourg, 1997.
Feodoroff R. Metsäsienten käyttö Suomessa. Arktiset Aromit ry, 1999.
Grandjean AC. Water requirements, impinging factors and recommended intakes.
In: World Health Organization (WHO). Nutrients in Drinking Water. Geneva:
Helasvuo T (toim.). Radiologisten tutkimusten ja toimenpiteiden määrät vuonna
2011. STUK-B 161. Helsinki: Säteilyturvakeskus; 2013.
Hämäläinen K, Vesterbacka P, Mäkeläinen I, Arvela H. STUK-A206: Vesilaitosten
vedenkäsittelyn vaikutus luonnon radionuklidipitoisuuksiin. Helsinki 2004.
ICRP Publication 60. (Annals of the ICRP Vol. 21 No. 1-3, 1991). 1990 Recommendations of the International Commission on Radiological Protection.
ICRP Publication 65. (Annals of the ICRP Vol. 23 No. 2, 1993). Protection against
radon-222 at home and at work.
ICRP Publication 72. Age-dependent doses to members of the public from intake
of radionuclides: part 5 Compilation of ingestion and inhalation dose coefficients:
Adopted by the Commission in September 1995.Oxford : Pergamon, 1996.
ICRP Publication 80. (Annals of the ICRP Vol. 28 No. 3, 1998). Radiation Dose
to Patients from Radiopharmaceuticals.
ICRP Publication 103. (Annals of the ICRP Vol. 37 Nos. 2-4, 2007). The 2007
ICRP Publication 106. (Annals of the ICRP Vol. 38 Nos. 1-2, 2008). The 2007
Radiation Dose to Patients from Radiopharmaceuticals – Addendum 3 to ICRP
Publication 53.
Kaijaluoto S. Isotooppitutkimukset ja hoidot Suomessa vuonna 2012. STUK-B
169. Helsinki: Säteilyturvakeskus, 2014.
Kainulainen E (toim.). Ydinenergian käytön turvallisuusvalvonta. Vuosiraportti
2012. STUK-B 158. Helsinki: Säteilyturvakeskus; 2013.
Kauranen P, Miettinen J.K, 210Po and 210Pb in the arctic food chain and the natural
radiation exposure of Lapps, Health Physics 16: 287–295, 1969.
Korpela H. Radioaktiivisten lääkevalmisteiden käyttö Suomessa vuonna 2006.
STUK-B 93. Helsinki: Säteilyturvakeskus, 2008.
Krewski D, Lubin JH, Zielinski ym. A combined analysis of North-American casecontrol studies of residential radon and lung cancer. J Toxicol Environ Health
A 2006;69:533–97.
Lemmelä H, STUK-B-VALO32: Environmental external radiation in Finland.
Helsinki 1984.
Leppänen A-P, Muikku M, Jaakkola T, Lehto J, Rahola T, Rissanen K, Tillander
M. Effective half-lives of 134Cs and 137Cs in reindeer meat and in reindeer herders
in Finland after the Chernobyl accident, and the ensuing effective radiation doses
to humans. Health Physics 2011; 100 (5): 468–481.
Leppänen A-P, Mattila A, Kettunen M, Kontro R. Artificial radionuclides in
surface air in Finland following the Fukushima Dai-ichi nuclear power plant
accident. Journal of Environmental Radioactivity 2013; 126: 273–283.
Lubin JH, Wang ZY, Boice Jr ym. Risk of lung cancer and residential radon in
China: Pooled results of two studies. Int J Cancer 2004;109:132–7.
Markkula M-L, Rantavaara A. Consumption of mushrooms and other wild food
products in Finland. Proceesings of the 11th Meeting of the Nordic Society for
Radiation Protection and the 7th Nordic Radioecology Seminar, 1997: 371–-376.
Muikku M, Arvela H, Järvinen H, Korpela H, Kostiainen E, Mäkeläinen I, Vartiainen E, Vesterbacka K. STUK-A211: Annoskakku 2004 – Suomalaisten keskimääräinen efektiivinen annos. Helsinki 2005.
Muikku M, Puhakainen M, Heikkinen T, Ilus T. The mean concentration of
uranium in drinking water, urine and hair of occupationally unexposed Finnish
working population. Health Physics 2009, 96 (6): 646–654. Murto J, 137Cs:n aiheuttama sisäinen säteilyaltistus suomalaisissa ilmakehässä
tehtyjen ydinasekokeiden ja Tshernobylin ydinvoimalaonnettomuuden jälkeen.
Pro gradu-tutkielma, Radiokemianlaboratorio, Helsingin yliopisto, 2001.
Mustonen R (ed.). Surveillance of Environmental Radiation in Finland. Annual
Report 2009. STUK-B 117. Helsinki: Säteilyturvakeskus, 2010.
Mustonen R (ed.). Ympäristön säteilyvalvonta Suomessa. Vuosiraportti 2010 –
Strålningsövervakning av miljön i Finland. Årsrapport 2010 – Surveillance of
Environmental Radiation in Finland. Annual Report 2010. STUK-B 132. Helsinki:
Säteilyturvakeskus, 2011.
Mustonen R (ed.). Ympäristön säteilyvalvonta Suomessa. Vuosiraportti 2011 –
Strålningsövervakning av miljön i Finland. Årsrapport 2011 – Surveillance of
Environmental Radiation in Finland. Annual Report 2011. STUK-B 148. Helsinki:
Säteilyturvakeskus, 2012.
Mustonen R (ed.). Ympäristön säteilyvalvonta Suomessa. Vuosiraportti 2012 –
Strålningsövervakning av miljön i Finland. Årsrapport 2012 – Surveillance of
Environmental Radiation in Finland. Annual Report 2012. STUK-B 159. Helsinki:
Säteilyturvakeskus, 2013.
Myllymaa H, Suomalaisten sisäinen altistus ravinnon ja talousveden luonnon
radioaktiivisista aineista. Pro gradu-tutkielma, Radiokemianlaboratorio,
Mäkeläinen I, Huikuri P, Salonen L, Markkanen M, Arvela H. STUK-A182:
Talous­veden radioaktiivisuusperusteita laatuvaatimuksille. Helsinki 2001.
Mäkeläinen I, Moisio S, Reisbacka H, Turtiainen T. Indoor occupancy and radon
exposure in Finland. In: McLaughlin JP, Simopoulos SE, Steinhäusler F (eds).
Radioactivity in the environment. Elsevier 2005; 7: 687–693.
Mäkeläinen I, Kinnunen T, Reisbacka H, Valmari T, Arvela H. STUK-A242: Radon
suomalaisissa asunnoissa – Otantatutkimus 2006. Helsinki 2009.
Mäkeläinen I. Kuka saa syövän radonista? Ympäristö ja Terveys 2010; 3: 60–63.
National Council on Radiation Protection and Measurements (NCRP). Exposure
to the Population in the United States and Canada from Natural Background
Radiation. Report No. 94. Bethesda: NCRP Publications, 1987.
National Research Council. Risk Assessment of Radon in Drinking water. Washington D.C.: National Academy Press, 1999.
Paturi M, Tapanainen H, Reinivuo H, Pietinen P (toim.). Finravinto 2007
-tutkimus. Kansanterveyslaitoksen julkaisuja B 23 / 2008. Helsinki: Yliopistopaino, 2008.
Rahola T, Suomela M. Illukka E, Puhakainen M, Pusa S. STUK-A64: Radioactivity of people in Finland after the Chernobyl accident in 1986. Helsinki 1987.
Rahola T, Suomela M. Illukka E, Puhakainen M, Pusa S. STUK-A96: Radioactivity of people in Finland in 1988–1990. Helsinki 1993.
Rantanen E (toim.). STUK-B 160: Säteilyn käyttö ja muu säteilylle altistava
toiminta. Vuosiraportti 2012. Helsinki: Säteilyturvakeskus; 2013.
Rantavaara A. STUK-A59: Radioactivity of vegetables and mushrooms in Finland
after the Chernobyl accident in 1986. Supplement 4 to Annual Report STUKA55. Helsinki, 1987.
Rantavaara A, Nygrén T, Nygrén K, Hyvönen T. STUK-A62: Radioactivity of
game meat in Finland after the Chernobyl accident in 1986. Supplement 7 to
Annual Report STUK-A55. Helsinki, 1987.
Rantavaara A. STUK-A78: Radioactivity of foodstuffs in Finland in 1987-88.
Supplement 4 to Annual Reports STUK-A74 and STUK-A89. Helsinki, 1991.
Rantavaara A. Ingestion doses in Finland due to 90Sr, 134Cs and 137Cs from nuclear
weapons testing and the Chernobyl accident. Applied Radiation and Isotopes
2008; 66: 1768–1774.
Reisbacka H. Radon Measurement Method with Passive Alpha Track Detector
at STUK, Finland. Proceedings – Third European IRPA Congress, 14–18 June
2010, Helsinki, Finland, 642–645. ISBN 978-952-478-551-8; 2011.
Solatie D, Junttila M, Vesterbacka P. 210Po and 210Pb in the food chain lichenreindeer-man. Abstract. In: 7th Russian-Finnish Symposium on Radiochemistry.
“Modern problems of radiochemistry – 2005”. Saint-Petersburg, Russia. November
16–18, 2005. Proceedings of Symposium. St. Petersburg: VVM Co. Ltd; 2005. p.
STUK-A54 Studies on Environmental Radioactivity in Finland 1984-1985.
Annual Report. Finnish Centre for Radiation and Nuclear Safety, Helsinki, 1987.
Turtiainen T, Muikku M, Vesterbacka P, Heikkinen T. Uranium and 226Ra in
drinking water supplied by Finnish waterworks. Radioprotection 2011; 46(6):
S255–S263.
Turtiainen T, Kostiainen E. Radiological hazards in Finnish cereals: comparison of man-made and natural sources. Cereal Research Communications 2013;
41(1): 366–375.
Turtiainen T, Brunfeldt M, Rasilainen T, Skipperud L, Valle L, Mrdakovic Popic
J, Roos P, Sundell-Bergman S, Rosén K, Weimer R. Doses from natural radioactivity in wild mushrooms and berries to the Nordic population. Electronic report
NKS-294. Roskilde: NKS Secreteriat, 2014. [http://www.nks.org/en/nks_reports/
view_document.htm?id=111010112002390] viitattu: 27.1.2014.
UNSCEAR 1993. SOURCES AND EFFECTS OF IONIZING RADIATION, United
Nations Scientific Committee on the Effects of Atomic Radiation, UNSCEAR
1993 Report to the General Assembly, with scientific annexes.
UNSCEAR 2000. SOURCES AND EFFECTS OF IONIZING RADIATION, United
Nations Scientific Committee on the Effects of Atomic Radiation, UNSCEAR 2000
Report to the General Assembly, with scientific annexes. Volume I: SOURCES,
VolumeII: EFFECTS.
UNSCEAR 2008. SOURCES AND EFFECTS OF IONIZING RADIATION, United
Nations Scientific Committee on the Effects of Atomic Radiation, UNSCEAR 2008
Report to the General Assembly, with scientific annexes. Volume I: SOURCES.
Vaaramaa K, Solatie D, Aro L. Distribution of 210Pb and 210Po concentrations in
wild berries and mushrooms in boreal forest ecosystems. Science of the Total
Environment 2009; 408: 84–91.
Vesterbacka P, Mäkeläinen I, Tarvainen T, Hatakka T, Arvela H. STUK-A199:
Kaivoveden luonnollinen radioaktiivisuus - Otantatutkimus 2001. Helsinki 2004.
Vesterbacka P, Turtiainen T, Heinävaara S, Arvela H. Activity concentrations of
Ra and 228Ra in drilled well water in Finland. Radiation Protection Dosimetry
2006; 121(4): 406–412.
Vesterbacka P, Vaaramaa K. STUK-A256: Porakaivoveden radon- ja uraanikartasto. Helsinki: Säteilyturvakeskus; 2013.
Annosmäärityksessä käytettävät suureet ja
Kudoksen tai elimen T ekvivalenttiannos HT,R on säteilylaadun painotuskertoimella wR kerrottu kudoksen tai elimen keskimääräinen absorboitunut annos DT,R :
HT , R = wR DT , R ,
missä wR on painotuskerroin säteilylaadulle R. DT,R on säteilylaadusta R aiheutuva, kudoksen T keskimääräinen absorboitunut annos.
Jos säteily koostuu useammasta kuin yhdestä, wR -arvoltaan erilaisesta säteilylaadusta, ekvivalenttiannos HT on:
HT = ∑ wR DT , R .
Ekvivalenttiannoksen yksikkö on Sv. Jäljempänä kudoksesta puhuttaessa tarkoitetaan joko kudosta tai elintä.
Efektiivinen annos E on kudosten painotuskertoimilla wT kerrottujen ekvivalenttiannosten HT summa:
E = ∑ wT HT = ∑ wT ∑ wR DT , R .
Ekvivalenttiannoksen avulla arvioidaan säteilyn haittavaikutuksia tarkasteltavassa kudoksessa tai elimessä. Efektiivisen annoksen avulla arvioidaan
lähinnä säteilyn ihmiselle aiheuttamien satunnaisten haittavaikutusten riskiä.
Ekvivalenttiannos ja efektiivinen annos koskevat sekä ulkoista että sisäistä
Ekvivalenttiannoksen ja efektiivisen annoksen laskemisessa tarvittavat
wR- ja wT-kertoimet on esitetty taulukoissa 1.1 ja 1.2.
Kudoksen T ekvivalenttiannoksen kertymä HT(τ) on kehoon joutuneen radioaktiivisen aineen tälle kudokselle aiheuttama ekvivalenttiannos:
HT (τ ) =
H T (t) dt ,
H (t)
m i s s ä T on ekvivalenttiannosnopeus kudoksessa T hetkellä t ja
t0 on saantohetki.
Ekvivalenttiannoksen kertymän yksikkö on Sv.
Saantohetkestä laskettava integrointiaika τ ilmaistaan vuosina. Jos integrointiaikaa ei ole erikseen mainittu, oletetaan, että se on aikuisille 50 vuotta ja
lapsille 70 vuoden ikään asti jäljellä olevien vuosien määrä.
Efektiivisen annoksen kertymä E(t ) on kudosten painotuskertoimilla wT kerrottujen ekvivalenttiannosten kertymien HT(τ) summa:
E(τ ) = ∑ wT HT (τ ) .
Efektiivisen annoksen kertymän yksikkö on Sv.
Ekvivalenttiannoksen kertymä ja efektiivisen annoksen kertymä ovat
suureita, joilla arvioidaan kehoon joutuneiden radioaktiivisten aineiden
ai­heuttamaa ekvivalenttiannosta ja efektiivistä annosta. Kehoon joutunut radioaktiivinen aine voi aiheuttaa altistusta pitkään saannon jälkeen.
Taulukko 1.1. Säteilylaadun painotuskertoimet wR eri säteilylaaduille (ICRP 60). Uudet
ICRP 103:n mukaiset kertoimet otetaan käyttöön, kun Euroopan komissio on vahvistanut
ne. Atomi- ja ydinfysiikassa energian mittayksikkönä käytetään elektronivolttia (symboli
eV), jonka kerrannaisyksikkö on keV (tuhat elektronivolttia).
Säteilylaatu
Fotonit, kaikki energiat
Elektronit*) ja myonit, kaikki energiat
Neutronit, energia
• alle 10 keV
• vähintään 10 keV ja enintään 100 keV
• yli 100 keV ja enintään 2 MeV
• yli 2 MeV ja enintään 20 MeV
• yli 20 MeV
Protonit **), energia yli 2 MeV
Alfahiukkaset, fissiofragmentit, raskaat ytimet
Muut kuin DNA-molekyylin sitoutuneiden ydinten lähettämät Augerelektronit.
Lukuun ottamatta rekyyliprotoneita.
Taulukko 1.2. Kudosten painotuskertoimet wT (ICRP 60). Kertoimet perustuvat kumpaakin
sukupuolta tasapuolisesti ja laajaa ikärakennetta edustavaan vertailuväestöön.
Säteilyaltistuksen enimmäisarvoja sovellettaessa kertoimia käytetään työntekijöiden
ja väestön sekä kummankin sukupuolen efektiivisen annoksen laskemisessa. Uudet ICRP
103:n mukaiset kertoimet otetaan käyttöön, kun Euroopan komissio on vahvistanut ne. Kudos tai elin
Sukurauhaset
Muut kudokset
Tšernobylin onnettomuudesta suomalaisille
aiheutuneet vuosittaiset keskimääräiset
annokset vuosina
1986–2012. Vain Cs-
isotooppien aiheuttama annos on otettu
Sisäinen altistus, vuosittaisesta saannosta
aiheutuva efektiivisen annoksen kertymä
Miehet Naiset Lapset Koko Suomi
annos (mSv)
Kokonaisaltistus
STUK-A-sarjan julkaisuja
STUK-A259 Muikku M, Bly R,
STUK-A252 Arvela H, Holmgren
Kurttio P, Lahtinen J, Lehtinen M,
O, Reisbacka H. Asuntojen
Siiskonen T, Turtiainen T, Valmari
radonkorjaaminen. Helsinki 2012.
T, Vesterbacka K. Annoskakku 2012
– Suomalaisten keskimääräinen
STUK-A251 Holmgren O, Arvela H.
efektiivinen annos. Helsinki 2014.
Assessment of current techniques
used for reduction of indoor radon
STUK-A258 Hellstén S, Selvitys
concentration in existing and new houses
avolähteiden käytöstä syntyvistä
in European countries. Helsinki 2012.
radioaktiivisista jätteistä ja päästöistä
aiheutuvasta säteilyaltistuksesta
STUK-A250 Nylund R., Proteomics
(teollisuus, tutkimus ja
analysis of human endothelial cells
terveydenhuolto). Helsinki 2013.
after short-term exposure to mobile
phone radiation. Helsinki 2011.
STUK-A257 Kojo K, Occupational
cosmic radiation exposure and cancer
STUK-A249 Salomaa S, Sulonen
in airline cabin crew. Academic
N (Eds.). Research activities of
dissertation. Helsinki 2013.
STUK 2005–2010. Helsinki 2011.
STUK-A256 Vesterbacka P, Vaaramaa
STUK-A248 Salomaa S, Sulonen N
K. Porakaivoveden radon- ja
(Eds.). Research projects of STUK
uraanikartasto. Helsinki 2013.
2009–2011. Helsinki 2011.
STUK-A255 Turtiainen T. Radon and
STUK-A247 Larjavaara S.
radium in well water: Measurements
Occurrence studies of intracranial
and mitigation of exposure.
tumours. Helsinki 2011.
Doctoral thesis. Helsinki 2012.
STUK-A246 Lahkola A. Mobile phone use
STUK-A254 Sulonen Nina (Ed.).
and risk of brain tumours. Helsinki 2010.
Abstracts of the 4th International
MELODI Workshop. 12 –14
STUK-A-raportit STUKin
September 2012, Helsinki, Finland.
www.stuk.fi/julkaisut_maaraykset/fi_FI/
STUK-A253 Outola Iisa, Saxén
Ritva. Radionuclide deposition in
Finland 1961 – 2006. Helsinki 2012.
Puh. (09) 759 881, fax (09) 759 88 500
ToiminTaohje SäTeilyvaaran varalle - Itä
5 SUUREET JA MITTAYKSIKÖT
SALAATTIBUFFETISSA: Maanantai - perjantai
Broilereiden kohonnut kuolleisuus
SLMsmart-opas - Synergy Pulse